text:
Ver Megatormenta: destruccion inminente 2012 Online
Megatormenta: destruccion inminente 2012 latino, Megatormenta: destruccion inminente 2012 online, Megatormenta: destruccion inminente 2012 en espanol, Megatormenta: destruccion inminente 2012 castellano, Megatormenta: destruccion inminente 2012 calidad DVD, Megatormenta: destruccion inminente 2012 calidad hd 720p, Megatormenta: destruccion inminente 2012 descarga directa, Megatormenta: destruccion inminente 2012 latino vose online Megatormenta: destruccion inminente 2012 en linea ver online Megatormenta: destruccion inminente 2012 Megatormenta: destruccion inminente 2012 trailer, Megatormenta: destruccion inminente 2012 pelicula completa, Megatormenta: destruccion inminente 2012 vimple, Megatormenta: destruccion inminente 2012 putlocker, Megatormenta: destruccion inminente 2012 vk server, Megatormenta: destruccion inminente 2012 espanol torrent, Megatormenta: destruccion inminente 2012 hd torrent, Megatormenta: destruccion inminente 2012 yasket, Megatormenta: destruccion inminente 2012 enlinea


c: text/html

text:
Hospital nobo ta costa mas hopi cu a pensa, pesey mester hisa prima di AZV
MEP cu mensahe pa Minister Schwengle: en bes di hisa e prima di AZV, baha e gasto di construccion di hospital.
ORANJESTAD (AAN): Recientemente Minister Schwengle a anuncia cu e ta bai hisa e prima di AZV, pasobra e gastonan di construccion di Hospital ta halto y ta pueblo tin cu paga pa esaki.
Pero locual cu Minister Schwengle ta sconde pa pueblo ta cu su gobierno di AVP a scoge e compania cu a ofrece e costo di mas halto, 42 miyon florin di mas!
Normalmente ta scoge esun cu por traha e proyecto na prijs mas razonable. Den e caso aki, e compania Frances Bouygues a ofrese un gasto cu ta total 42 miyon florin mas abou. Bouygues ta un compania renombra internacionalmente, cu amplio experiencia den e ramo aki.
Pero Mike Eman y su gobierno di AVP a scoge pa nan amiguito Arellano, cu no tin tanto experiencia pa hasi proyectonan asina grandi.
Locual cu Arellano a ofrese y Mike Eman y su gobierno a acepta, ta un prijs mucho mas caro cu e hospital di Corsow, siendo cu esun di Aruba mester bira hopi mas chikito.
Arellano sinembargo tin un ventaha riba Bouygues. Arellano ta un bon conoci caba di parti di AVP y di e Eman-ismo. Arellano tabata envolvi den e asunto di racetrack, un proyecto bon conoci pa partido AVP, cu nunca a bin, pero cu tin pueblo di Aruba ta paga ainda pe.
Aparentemente e unico referencia cu bo mester pa e gobierno di AVP scohebo ta si bo ta un amiguito, y si bo ta dispuesto pa hasi cosnan straño, manera tabata e caso di racetrack cu te dia di awe pueblo di Aruba ta pagando pa e aventura di Race track.
MEP tin un mensahe pa Minister Schwengle: en bes di hisa e prima di AZV, baha e gasto di construccion di hospital. Bo tin den bo man pa bah’e cu 42 miyon florin, e ora bo no mester hisa e prima di AZV mas tampoco!
Ban wak ta cual Minister Schwengle ta scoge pe: pa no hisa e prima pa pueblo, of hisa prima y masacra e pueblo, pa asina privilegia su amiguito? MEP ta preparando pa un debate den extenso riba e caso aki, den cual Minister Schwengle mester bin duna cuenta di e decision tuma.

robotstxt: allowed

filter: keep


text:
Cumpleaños Diamars 31 Augustus 2010
To my mom Debbie de Cuba, Your Birthday is here, Bringing joy and pleasures new, On this special day, Mother dear,I want to remember you. I cannot give you costly gifts, And I’ve told you this before, No matter what I give to you, You give back much, much more. I’m giving you a pure, sweet rose, Gathered in the early morn, This rose you planted in my heart, The day that I was born. In kindly, loving thoughts of you, And with the faith you still impart, The rose I give to you today, Is the love that’s in my heart. Happy Birthday mom, From your only daughter Deborah Geerman.
Mira ta ken a haci aña awe mi SUPERMOM Marianela Martis,,eta haya felicitacion di parti su yiunan Paptio,Sharlaine,Siegnela tmb eta haya un makuto jen di brasa y sunchi di su mama y tata y ruman nan y demas famia ku ta muchu pa menshiona..y muy specialmente di parti PLUM Spera Marianela pasa dushi riba su dia!!! Love you xoxo xoxo
Hahaha,, ba kere ba scapa?? Wel net niet!! Ayera a haci un aña mas di su bida lekker leven JERITZA RAS Pabien ta bin specialmente di Alexander & su popchi Aliyah Cu ta manda hopi sunchi y brasa pa mami.. Tambe pabien ta bin di parti su mama Ingrid, tata Pedro Sisnan Susan&Indra y sin laga afo su sobrinanan Shaydee y Jaydee Happy B-day ainda,, spera ba enjoy bo dia.. love you!
Beter laat dan nooit!! Hopi pabien ta bay pa JERITZA RAS cu ayera a cumpli un aña mas di bida.. Pabien ta bin di Alexander y Aliyah.. Sin laga afo su mayornan, su rumannan & su subrinanan.. Cu Dios drama su bendicion riba bo y cubo cumpli hpii aña mas.. XoXo y ns ta warda bolo.
Awe 31 di Augustus, tuti TASHA ta cumpli
hopi aña mas di bida y salud cu dios drama su bendishon riba dje di parti su friends cu ta bin come bolo hahahahah bo no a scapa .
Hiep Hiep Hoeraa!! Finally e Sweeet Sixteen a Yegaa pa Chriisty Rodriguez <3 Eta haya pabien for di su : mama: Annabelle, Tata(nan): Uriah y Christian, Welanan y Welonan, omonan y tantanan <3 y dimes for di suu friends nan mas stimaa Baabe stimaaboo un mundo! Hoopi anjaa mas di bidaah! Dios drama su bendishon riba bo! Babe have fun! Enjoy bo dia! Paartyy sin stop! Muaah! Btw! Mita spera school ta safe paboo awe hahaha! Lots Of Love… Shelbi!
Awe dia 31 augst ta kumpli un aña mas di bida esta NELITZA RICHARDSON e ta haya un makuto jen jen di sunchi di party ey guy ku ta stime awe majna y semper ku ta deseo hopi aña mas di bida ariba su dia y tambe pabien ta bin di party su mama y su tata y su ruman nan y de mas famia nan y di su friends nan di school y nos ta warda ariba nos treat mi ta spera bo pasa dushi riba bo haci mento di aña.
Hey mensen beter laat daan nooit ayera a cupli un aña mas di bida e nada mas y nd menos cu Belkys Tromp e ta haja pabien di su princes alysha y su prince alyshon cu ta manda bise mami corda bon ta grandi mami ta birando y laga e bb ey sosega y tambe e ta haya pabien di su dos sis nn cu ta nuri y gina cu ta manda bise bel ban poco poco cu e pin ney y henter famia tromp especialmente di bo tanchi cu bo tin e tu cansa love you have fun.
Dia 29 di augustus a cumpli aña e angel di cas XADE RODRIGUEZ. Palabra di pabien e ta haya di su mayornan, su ruman xena, su tanchi cu ta stimele un mundo nakisha. su welita magalie cu ta stimele un mundo completo, su opa alex su totto. tur su tanta y omonan di hulanda y aruba. tur ta desea xade hopi aña mas di bida y cu el a pasa su dia dushi den compania di su sernan keri y stima.


text:
Testigonan di Jehova—Ken Nos Ta?
Nos ta bin for di diferente pais, cultura y idioma; pero nos tin e mesun meta y esey ta uni nos. Mas importante ainda, nos kier honra Jehova, e Autor di Bijbel y Creador di tur cos. Nos ta haci tur nos esfuerso pa imita Hesucristo y ta orguyoso di por yama nos mes cristian. Riba un base regular, cada un di nos ta traha tempo pa yuda hende siña mas tocante Bijbel y e Reino di Dios. Debi cu nos ta duna testimonio, of papia, di Jehova Dios y su Reino, nos ta conoci como testigonan di Jehova.
Bishita e otro seccionnan di nos website. Lesa Bijbel online. Siña conoce nos y nos creencianan mihor.


text:
Despues Cu Bryan Wong A Representa Aruba En Grandi Na Las Vegas, Awor Ta Saliendo Pa Florida
ORANJESTAD (AAN)—Manera ya ta bon conoci cu akin a Aruba e deporte di karting a cay drasticamente y tur loke bo ta tende cu tin cambionan cu mester bay tuma lugar, pero e unico progreso cu nos a logra wak, ta trabounan cu a wordo haci riba e pista di karting na Bushiri, pero pa loke ta trata actividadnan mes, esaki ta masha pober mes y ta un lastima, ya cu e ta un deporte hopi emocionante mes,
Sinembargo di otro banda tin e grato noticia cu Gio Wong y su yiu Bryan Wong si a sigui dilanti cu defendiendo bandera di Aruba y ultimo tempo hopi tabata esnan cu tabata testigo di e esfuerzo grandi cu a wordo haci pa asina Bryan Wong por a bay defende e bandera di Aruba na Las Vegas.
E bon noticia ta cu awor ta ariba mesa 3 careda International di taya mayor pa 2011 y ya tanto Gio Wong como su yiu Bryan Wong ta den full preparacion pa asina bolbe bay defende e bon nomber di Aruba na Florida.
Ohala cu Minister di Deporte tene hopi bon na cuenta esnan cu ta sacrifica pa bay defende e bandera di Aruba y lo yuda esakinan di un forma financieramente pa yuda baha e gastonan.


text:
Un Felis Y Prospero Aña Nobo Pa Pueblo Di Aruba
Fraccion di AVP
ORANJESTAD(AAN): Na bispo di fin di aña fraccion di AVP ta wak atras riba un aña cu tabata dificil pa hopi hende, pa hopi organizacion, negoshi y pa tur e barionan.
E dolor cu nos a wak den pueblo, den wowo di e hendenan sin trabao, e empresario cu ta wak su negoshi sera, ta corda nos tur dia di e trabao cu nos tin di sigui haci pa kita e dolor y pone nos hendenan back na trabao. Nos compromiso tabata y lo sigui ta pa no descansa te ora nos pais ta back riba su pia y cu den cada cas e felicidad bolbe pa keda.
For di e compromiso cu partido AVP tin cu pueblo di Aruba. Tanto den gobierno como den parlamento nos a trece cambionan cu den e añanan cu ta bin lo mester crea un economia mas fuerte y trabao pa nos hendenan atrobe. A corto plaso gobierno y parlamento a aproba leynan pa reforsa e fondo di pensioen di biehes cu lo cuminsa sigura e pensioen di biehes pa futuro y asina sigura tur esnan cu ta depende di e pensioen di biehes pa nan entrada, no keda sin esaki den futuro. A aproba e ley pa sigura cu tur trahador den sector priva cu un entrada menos cu 2500 Florin lo haya un aumento na januari. A aproba ley pa reforsa nos economia y crea trabao pa esnan cu awe ainda ta sin trabao. Den e forma aki nos fraccion y gobierno lo sigui traha den e aña nobo. Nos kier gradici pueblo en general pa e confianza y sosten cu nos a haya durante di 2010 y nos ta spera cu nos por sigui traha hunto pa e prosperidad di Aruba.
Partido AVP, e fraccion di AVP den Parlamento y gobierno di Gabinete Mike Eman I, kier desea henter pueblo un BON AÑA 2011 y cu felicidad bolbe den tur cas di famia, den tur bario y den tur lugar di trabao pronto! Cu Dios Todopoderoso bendiciona nos tur!


text:
Tiara Air su Air Ambulance lanza oficialmente pa salba bida di hende
ORANJESTAD (AAN): Na aeropuerto den forma official a anuncia e yegada y presencia di e Air Ambulance di Tiara Air na Aruba. E tin algun dia caba riba e isla y a haci tambe algun test. Tabata un ocasion hopi special caminda e director, minister di transporte etc tabata presente.
Den VIP room di aeropuerto e prome palabranan a mustra con satisfecho e grupo di Tiara Air ta pa un otro stap grandi mas como compania. Alejandro Muyale director di Tiara Air a hiba palabra. El a splica y comenta un tiki riba e historia pa logra e Air Ambulance na Aruba. Mirando e cantidad di turista y habitante riba nos isla tabata hopi importante pa logra un Air Ambulance para 24 ora pa dia na Aruba. Minister Otmar Oduber tabata presente.
El a considera e occasion pa anuncia e Air Ambulance pa Aruba como uno hopi special. Cada punto y piedra ta parti di construccion di e Aruba cu nos ta desea segun e mandatario.
Tabata tin inversion miyonario haci pa logra e jet di Air Ambulance. E mandatario a felicita henter e staff pa e logro aki. Pa algun tempo caba e mandatario a papia cu e director di Tiara Air ora cu el a presenta e idea.
Esaki ta e prome jet di Tiara Air y e deseo ta pa busca mas jet y mas grandi pero pa pasahero.
Den dos ora cu e yamada drenta e avion ta cla pa sali cu un paciente. Antes nos tabata depende di otronan den exterior cu Air Ambulance. Awor localmente nos tin e ekipo aki.
Jos Mudd ta director di Imsan. El a felicita e pueblo y Tiara Air cu e avion aki. Imsan tin un rol tambe den henter e desaroyo di preparacion pa e Air Ambulance.
Cu e personal di Imsan lo pone hende riba e avion. Imsan lo zorg pa semper duna e calidad di cuido necesario hunto cu esnan di Tiara Air pa logra saca e paciente cu mester di yudanza medico den exterior.
Chef Medical Officer di AZV tambe tabata presente ora a anuncia y bendiciona e Air Ambulance di Tiara Air. Aki ta trata di Cor Portier kende ta un medico tambe. AZV ta esun cu ta usa e uso di Air Ambulance pa manda su miembronan den exterior.
AZV mes a felicita Tiara Air y sigur e pacientenan di Aruba pasobra esaki ta un paso grandi den e servicio na e pueblo di Aruba. Awor cu bendicion di Pader Jairo Maduro e avion lo tey pa Sali cu pacientenan for di Aruba pa busca nan salud den exterior.


text:
May 5, 2014 / Lokal
Segun minister Ben Whiteman YUNI TA KUMINSA BASHA PARTI DI COLON ABOU ...relashoná ku konstrukshon hospital nobo...
PROYEKTONAN IMPORTANTE 10 LUNA PEGA DEN APARATO PUBLIKO
Segun Promé Minister Ivar Asjes... NO TIN DISKUSHON KU HELMIN WIELS TABATA UN LIDER ...E tabata un dje gran konsientisadónan...
Un aña despues:
Minister Ben Whiteman ta optimista….
TELECURACAO LO A HIBA PERDIDA MIONARIO DEN 2013
A hòrta 18 pòchi di mata di Sentro Komersial 77
NA MEMORIA DI “ELVI”
14 Pais a informá ku nan tin kaso...
© 2013-15 Extra - Notisia di Korsou


text:
February 14, 2013 / Lokal
SCHOTTE NO TIN PROBLEMA KU NIUN ENKUESTA SIVIL
Jan Huurman: “TA UN DI NAN A YUDA DESKUBRI FROUDE DJE SPESHALISTA” Komunidat a bira mas konsiente i ta ‘tep’ iregularidatnan den kuido di salú
SITUASHON TENSO TA KEDA BRUI NA PRIZON
Drs. Glenn Sulvaran:
...Kiko esaki mester nifiká no ta konosí...
...Mr. Tielkemeyer a bai den profundidat Kaso di Bara di Oro... INVESTIGA FALSIFIKASHON PROSESVERBAL DEN KASO DI BARA ORO ...pero tambe papel duana di Summer Bliss...
Parlamentario Omayra Leeflang ke sa si.....
Parlamentario Asjes den karta na promé minister...
PAIS MES LO PAPIA KU ULANDA PA YUDA STIMULA NOS EKONOMIA
Segun presidente Fundashon Duna Lus, Ed Eleonora... LOKE PARTERA COBELENS TA HASI NO TA NECHI ...si un partera no hura, no ke men ku e no por traha...
TRABOUNAN DEN CRU(BOO) PARALISA
© 2013-15 Extra - Notisia di Korsou


text:
LTE Mi-Fi Hotspot
Bo kier tin Internet cu speed mas halto na Aruba y por uza esaki na unda cu bo bay y riba tur bo aparatonan manera tablet, laptop, smartphone y Nintendo DS?
Cu SETAR su LTE Mi-Fi Hotspot tur esaki ta posibel.
Conecta te cu 10 aparato na mes momento y asina disfruta hunto cu bo amigo (a) nan di Internet cu speednan halto na unda cu bo bay.
Beneficionan di e LTE Mi-Fi Hotspot:
- Libertad Bo ta bo mesun Hotspot, bo no mester keda cas of ta mara caminda tin Wi-Fi pa ta riba Internet.
- Lihe Y Confiabel Ricibi speed mas halto na Aruba cu SETAR su red di LTE.
- Conveniente E LTE Mi-Fi ta un apartato chikito cual ta haci mas facil pa hibe unda cu bo bay
- Diferente opcion Scohe diferente pakete di Postpaid y Prepaid
Situacion caminda por uza e LTE Mi-Fi Hotspot:
- Un IT cu ta on call, por disfruta su libertad door di uza un LTE Mi-Fi Hotspot, cual e por conecta riba Internet na unda cu e bay y riba un speed halto pa asina e por traha trankil sin mester di keda henter dia na cas.
- Ora di bay un restaurant cu bo yiu (nan) semper nan por conecta riba Internet y disfruta trankil di video of weganan.
- Ora bo tin diferente aparato manera Tablets, Laptops te hasta bo Smartphone cual tur hunto por conecta riba Internet facilmente.
Pa mas info di nos paketenan cu por wordo uza cu e LTE Mi-Fi Hotspot cual ta bin den Postpaid of Prepaid (sin contract) click e link aki http://setar.aw/internet/wireless-broadband.html


text:
Fly Aruba dos luna sin paga trahador
ORANJESTAD(AAN): No ta un luna pero dos luna caba cu e trahadornan di e compania di aviacion Fly Aruba no ta haya nan placa di luna. E compania aki lo bira uno local y te hasta tin un avion grandi Airbus A320, para na e parti zuid di e aeropuerto desde September 2011.
Tin ta haya te hasta cu e avion ta mas bien stroba e parkeo pa avionnan chikito. E momento aki parce cu e compania tin 100 of mas trahador den un training total. Aki ta hendenan den training como piloto, tambe stewardess y otro funcionnan den e futuro aerolinea.
Sigur tin alrededor di 40 stewardess of mas entre e empleadonan. E doñonan a draai e empleadonan den tur forma caba dos luna largo. E luna di Maart nan no a cobra y awor fin di April nan ta keto bay wardando.
Cada biaha tin un excusa cu e placa ta biniendo of e deposit ta kedando cla pero mientrastanto dos luna a pasa.
E mesun grupo aki ta esun di Arevenca y segun fuentenan e trahadornan di Arevenca tampoco a cobra nan placa. Tabata papia cu tin hendenan poderoso tras di e aerolinea aki cu awor ta den un noticia menos bunita pasobra e trahadornan no a cobra.
For di comienso hopi ta puntra con un aerolinea por bin cu un avion y pone esaki para na Aruba sin cu bo tin un permiso. Ademas nan ta leu di cla cu nan permisonan.


text:
Debate politico ATIA/KvK dia 22 di Augustus proximo
ORANJESTAD (AAN): Aruba Trade & Industry Association (ATIA) y Camara di Comercio y Industria (KvK) ta anuncia cu dia 22 di augustus venidero conhuntamente nan ta organiza un debate político, en vista di eleccion pa Parlamento di Aruba dia 27 di september proximo.
E evento aki lo tuma lugar na Westin Hotel, cuminzando 19:30 y terminando 21:30 or. Sala ta habri 19:00 or. Pa e debate a ser invita e lidernan político di e tres partidonan cu actualmente tin representacion den parlamento: Mike Eman (AVP), Evelyn Wever – Croes (MEP) y Andin Bikker (PDR). Meta di e debate aki ta pa enfoca principalmente riba tema cu ta relaciona cu nos economia, loke ta di interes pa nos empresarionan, pero tambe pa publico en general.
Formato
E debate ta bay tuma lugar entre e tres lidernan político a base di un cantidad limita di tema, riba cual di antemano tin un acuerdo mas tanto posible cu e lidernan riba e “basic facts” di cada tema. Cada topico lo haya un introduccion breve di e hechonan aki riba pantaya di banda di e organizacion. Seguidamente pregunta lo ser haci na cada líder a traves di un moderador imparcial.
E nomber di e moderador no ta conoci ainda. Cada lider ta haya e mesun preguntanan. Lo tin un espacio tambe pa e lidernan debati cu otro na final di e temanan.
Pregunta for di den sala y via email lo ser acepta y trata pa un panel di ATIA/KvK, cu lo selecciona e preguntanan mas relevante pa pasa nan na final pa e moderador. Aki tambe cada pregunta lo bay na cada un di e lidernan.
Participacion
E audiencia pa e anochi aki lo consisti di autoridad halto di gobernacion y representante di departamento di gobierno liga na e temanan. Tambe representante di gremionan empresarial y sindical. Prensa en general lo ta bon bini, semper cu debido identificacion como miembro di prensa. E demas cuponan lo ser bendi primeramente na personanan acerca pa ATIA y KvK. E prijs pa ticket un parti lo ta destina na un meta caritativo, cual lo ser anuncia despues. No lo tolera ningun tipo di propaganda político den e sala unda e evento lo tuma lugar den forma di pancarta, bandera, t-shirt, etc.
ATIA/KvK ta considera e posibilidad di cobertura live via television y internet, pero e detayenan no ta conoci ainda. Esaki ta di importancia pa por yega na un publico pafor di Aruba, y tambe pa facilita e entrega di pregunta durante e evento.
ATIA y KvK cu e evento aki ta desea di duna un aporte na un debate franco y sano tocante e temanan principal cu ta concerni nos economia y tambe nos comunidad na e momento aki, pa asina facilita e ciudadano cu informacion corecto y valioso, pa dia 27 di september venidero nan por tuma un decision ken duna nan voto y confianza, teniendo tur elemento relevante na man.
Pa mas informacion, por favor acerca Secretariado di KvK, number di telefon 582-1120 ext. 34/29/41 of e-mail: secretariat@arubachamber.com of oficina di ATIA, number di telefon
582-7593.


text:
E siman aki ainda Gobierno lo cuminsa paga comercio
ORANJESTAD (AAN): E Minister di Finansa y Organisacion Gubernamental nobo, mr. Angel Bermudez, a anuncia cu ta kedando cla cu e fiansa di Gobierno. A parti e suma den dos, pa cual e prome fiansa ta cla e siman aki ainda. Cu esey Gobierno lo tin acceso na 60 miyon florin.
Na tur, Gobierno di Aruba a haya permiso di Parlamento, via un ley di emergencia, pa fia 170 miyon florin. Esey ta principalmente pa paga debenan urgente, entre otro interes riba fiansanan haci.
Den e prome rond di prestamo, mayoria di e suma lo bay na sector priva, cu enfasis pa ATA, AZV y SVb.
E prestamo aki lo sosode den Reino Hulandes mes, pues na Aruba, Corsou y Hulanda, pa cual no mester di permiso di Conseho di Minister di Reino pa e fiansa aki. Den e siguiente dianan lo haci e di dos rond di fiansa, na balor di 110 miyon florin.
Algun dia atras, un fuente for di Departamento di Finansa di Gobierno a duna di conoce cu na tur, Gobierno debe sector priva 150 miyon florin. Esaki ta debi cu na dado momento a wanta cu tur pagonan pendiente. Pues, for di comercio ta sperando urgente riba e prestamo di Gobierno, pa por cumpli cu debenan pendiente.


text:
Un lider humilde y cumplido ta loke AVP tin den Mike Eman
ORANJESTAD(AAN): Humildad y efectividad di Partido di Pueblo Arubano ta loke ta hala mas y mas sostenedor cada dia. Esey ta e ehempel cu tur miembro di partido y en particular e candidatonan ta haya for di lider Mike Eman.
Historia a demostra con un ideologia valido ta muri na man di hendenan cu tin falta di vision y liderazgo, pero den caso di AVP, e partido ta sigui crece. Diasabra anochi, simpatisantenan a demostra esey expresando di con nan ta orguyoso di sostene e lista berde.
“Mi ta mira cu e ta un partido cu ta bale la pena. Un partido cu ta traha cu y pa pueblo. Pa mi no tin miho,” un meneer a bisa, mientras cu despues un señora a comenta
“For di un principio mi ta haya hopi bon e sistema cu nan ta traha.” E mesun señora a reflexiona un rato pa bisa cu e partido mas grandi di oposicion “den e ocho aña cu nan a sinta, no a haci loke te awor AVP ta logrando.”
Tambe a indica cu awor cu nos ta den campaña, “nan ta papia cosnan robes y kier bruha pueblo,” afirmando cu e no ta cay den e trampanan ey. Ambos ta elogia Mike Eman como lider pa su integridad y balornan humano. “Ami cu Mike tin mesun edad.
Nos a hunga hunto riba veld di klip. Semper mi tabatin confianza den dje paso e ta integro y stret. Nunca mi a wak Mike tuma parti pa un of pa otro sin mas. Semper e tabata un bon lider,” e meneer di Madiki a bisa. E señora di su banda a splica cu exactitud pakico Mike Eman merece su confianza como lider di AVP. “paso e ta un homber hopi carismatico.
E no ta distingui ni color ni raza. Esey ta un cos di dje cu mi ta admira hopi. Aunke sea un sunchi, pero unda cu e wak bo, e ta cuminda bo; no manera ex lider di otro partido cu ta hopi arrogante.” Asina e comentarionan ta keda ripiti y ta similar na otro. Ayera, lider di AVP a gradici tur esnan cu ta sigui’e riba Facebook y cu a yega awor un total di 13 mil persona. E cifra aki ta mas halto cu cualkier otro lider di partido na Aruba. E pagina social ta nada mas cu djis otro herment pa medio di cual e ta busca pa keda den contacto cu su hendenan, ademas di cana den tur bario, durante henter aña, ya pa varios aña. E humildad, acceso honesto y e resultadonan di su maneho ta loke ta produci e gran sentimento di amor, admiracion y sosten den pueblo di Aruba.


text:
Minister ing. Mike de Meza ta contento cu e interes pa desaroyo di San Nicolas
ORANJESTAD(AAN): Den cuadro di su maneho y vision pa e comunidad di San Nicolas Minister Mike de Meza ta sintie sumamente contento di por a mira hopi interes di diferente asociacionnan manera SNBA, Asociacion di Barnan, ATIA, AHATA, Camara di Comercio, Asociacion di Banco, empresarionan activo na San Nicolas y tambe inversionistanan nobo pa e desaroyo positivo pa su districto y habitantenan, cu pa hopi aña caba a worde poni un banda.
Durante añanan San Nicolas a conoce varios proyecto cu a worde realisa pa un Gobierno y mester bisa awe cu tur e proyectonan aki tabata e inicio pa empresarionan y inversionistanan wak e potencial y e rikesa di cultura cu San Nicolas tin pa ofrece na nos localnan y bishitantenan internacional, e mandatario a bisa.
Algun tempo atras, e famoso y icono di San Nicolas, esta e Watertoren, a worde completamente restaura, como un simbolo hopi importante pa historia di San Nicolas y Aruba. Watertoren tin su balor historico cultural na Aruba y awo den un bachi completamente renoba, e ta duna un iluminacion y recuerdo bunita di un parti di historia di nos isla, specialmente pa nos futuro generacionnan.
Minister de Meza a splica cu ta dos watertoren tin, un na Oranjestad y un na San Nicolas y tur dos a bira landmark di nos isla. “E ta sumamente importante, pa nos cuida nos landmarknan y watertoren San Nicolas ta priminti di bira algo unico, ya cu si nos bay back den nos historia, San Nicolas tabata e parti industrial di Aruba y economicamente tabata e pilar di Aruba su entrada y trabao pa su hendenan. Nos a tene cuenta cu varios aspecto di contenido y structura, specialmente mirando cu e ta ubica na un luga basta strategico pa e schoolnan den vecindario. Un luga ideal pa duna un miho bista di e historia industrial cu a florece na nos pais, unda cu varios hende a imigra na Aruba y forma e Aruba cu nos tin awo”, e mandatario a duna di conoce.
Tin un lista di trabaonan cu a worde haci entre otro proyectonan di vivienda na Yuwana Morto, De Vuyst, veld di baseball na Lago Heights, veld di Esso Heights cu awo ta Bogaerts Ball Park, Lago Heights Hill Park, Joe Laveist Sport Park, Carnival Village na crusada di Lagoweg y Bernardstraat. Tur esaki y sin menciona renobacion di Pastoor Hendrikstraat. Gobierno a inverti durante e añanan y lo sigui inverti pa hisa e calidad di bida socio economico di e pueblo di San Nicolas y Pariba di Brug, e mandatario a declara.


text:
So falta pa e Landsverordening bay Staten pa proyecto expansion Hospital Horacio Oduber cuminza
Ing. Juni Tromp di DOW
ORANJESTAD (AAN) – Matutino DIARIO a acerca ing. Juni Tromp, funcionario di departamento di Infrastructura di DOW, pa haya informacion tocante e proyecto di renovacion y ampliacion di Hospital dr. Horacio Oduber, cu e ta coordina.
Ing. Tromp a menciona cu for di luna di Maart DOW a cuminza hunto cu e arkitectonan y a firma en cooperacion cu SOGA, Hospital y Gobierno.
Esaki kiermen cu tres partido cu tabata hinca den e Comision di Coordinacion di e proyecto cu for di inicio a cuminza traha riba dje.
El a agrega cu despues di e ultimo reunion hunto cu e arkitectonan nan ta canando completamente den e schedule, pero naturalmente for di Maart te aworaki, tur luna tabata tin un sesion hunto cu tur e stakeholdernan envolvi y tur e departamentonan di Hospital, y e diferente contratistanan local.
Ing. Tromp a subraya cu na mesun momento nan a cuminza saca invitacion pa atrae contratistanan cu por ta interesa pa bin traha riba un proyecto asina grandi, di un “Hospital Health Care” bao exigencia cu nan mester tin experiencia cu construccion di hospitalnan.
Esaki ta nifica cu den e delaster cinco añanan nan mester a cumpli cu diferente proyecto di un envergadura asina grandi, y aworaki nan ta den e fase di evaluacion di esaki y dia 3 di Juli nan lo haya tur e ofertanan na unda cu por ranca sali cu e construccion na cuminzamento di October venidero.
E plan ta pa cuminza cu e sala di operacion, trece e seccion di Cardiologia na su lugar, y na mesun momento lo cuminza cu e parti di expansion di e toren nobo cu ta encera construccion di 90 cama adicional, un departamento di emergencia completamente nobo, un seccion di dama y un seccion di mucha.
E trayecto aki tin un duracion di entre 1 aña y mey pa dos aña, segun Ing. Juni Tromp a comenta, agregando cu na mitad di Juli lo tuma e decision riba e Contratista cu lo wordo apunta pa desaroya e proyecto aki di renovacion y expansion di Hospital.
E compania aki lo mester bay traha cu un di e contratistanan local pasobra e no mag di importa trahador.
Ing. Juni Tromp a duna di conoce cu na cuminzamento nan tabata cu un arkitecto di Hulanda y despues di esey nan a acerca un compania di arkitecto di Merca, y e diferencia entre nan dos tabata cu esun di Hulanda a presenta un diseño di tres edificio cada un di mil meter cuadra, di dos y tres piso, loke ta nifica tres diferente fundeshi y tres diferente dak, mientras cu den esun Mericano tabata un fundeshi y un dak cu ta nifica cu e gastonan ta hopi mas abao pero e grandura pa piso a keda mescos, kiermen un “win win situation” unda nan ta ubica e stacion di enfermeria meymey y rond tur e camanan.
Aunke ambos compania tin hopi experiencia den nan respectivo pais, e decision a cay pa tuma esun Mericano. Aworaki nan ta bezig cu un cambio chikito den e farmacia di Hospital, teniendo cuenta cu e flexibilidad y nan plannan pa futuro.
SOGA ta cargando tur cos, y nan tabata tin un reunion na cuminzamento di e siman aki tocante e aspecto financiero y tur cos ta cla awor unda cu solamente ta pasa e Landsverordening cu mester pasa den Parlamento ainda. E ta bayendo Staten y un bez cu esaki wordo aproba nan lo ta completamente cla.
Ing. Tromp a indica cu prome ta bay cuminza cu e expansion di Hospital y un bez cu e parti nobo keda cla, cu por cera un parti di e edificio bieu, nan por sigui pa e trabaonan di renovacion cu ta bay tuma dos aña di tempo.


text:
Jeffrey Kelly bon prepara pa asumi su responsabilidad como miembro di Staten
ORANJESTAD (AAN) – E parlamentario nobo di fraccion di AVP señor Jeffrey Kelly, a menciona den entrevista cu Matutino DIARIO, cu siman pasa el a tuma despedida como director saliente di Sint Augustinus College, y a cuminza prepara su mes pa e siman aki y naturalmente tin hopi reto su dilanti.
El a splica cu varios Comision lo wordo forma pa asina cada parlamentario forma parti di un di nan, pa representa Parlamento den e añanan cu ta bin.
El a menciona cu nan por scoge pa ta den mas cu un comision y el a scoge pa drenta den tres cu ta: Asuntonan di Enseñanza unda a drenta hunto cu su colega Jennifer Arends, Asuntonan Social y Asuntonan di Cultura.
El a señala cu riba tereno di enseñanza por wak cu diferente trabao a wordo haci e ultimo añanan aki, pero awor mester enfoca mas riba contenido di enseñanza, y e kiermen cuminzando di school basico bay ariba mester mira ki cambionan mester bin pa duna oportunidadnan na un y tur. Nan no a palabra ainda entre coleganan kico nan ta bay haci pa e siguiente cuater añanan pero e simannan cu ta bin tur esey lo tuma lugar. El a expresa cu su famia ta sostene e y e ta kere cu su mama cu ta den cielo ta hopi orguyoso mirando cu e ta asumi un puesto asina honorable di cual e ta sinti su mes hopi honra y orguyoso, di forma parti di e Organo di mas halto di Aruba cu ta Parlamento. El a conclui bisando cu e mehor cos cu un persona por haci ora e drenta den politica ta keda su mes y esey e ta bay haci.


text:
Yerba artificial ta un realidad den Joe Laveist Sport Park
ORANJESTAD(AAN)– Un poco mas di dos aña atras, Gabinete Mike Eman I a cuminsa cu ehecucion di varios plannan pa restaura y reconstrui complehonan deportivo cu ta bou di supervision di Fundacion Facilidad Deportivo Aruba (F.F.D.).
Algun siman atras a duna un relato di e ultimo desaroyo den un di e proyectonan di mas importante di construccion den mundo deportivo di e ultimo añanan. E tempo ey caba por a mira cu e cambionan na Joe Laveist Ballpark ta grandi y sumamente bon y profesional hinca den otro.Awe por ripara cu ta casi cla cu ponemento di yerba articial den Joe Laveist Sport Park y p lesa mas di esaki den e edicion aki.


text:
Cumpleaños Diasabra 30 November 2013
Hiep hiep hooray nos ta canta awe pa nos Oma SHARON SOLOGNIER
Nos tur ta feliz di por celebra un dushi cumpleanjos cu Oma.
Di parti su nietanan Jerlainy & Jadeline y nieto Jayden.
Omaaaaa nos ta stima Oma hooooooppppi.
Hopi Bendicion pa Oma. Goza hopi di un dushi dia.
Happy Birthday to you nos ta canta awe pa nos Sexy Mom
SHARON SOLOGNIER e ta hanja pabien di su yiunan Micheline,
Jeraldine, Jeraline, Richeila y Richinell.
Tambe di parti su Mom Zeraida y su rumannan y demas famia.
Cu Papa Dios drama su Bendicion ricamente y jena Mami
su bida cu hopi felicidad, amor, alegria.
Hiep hiep hoera, the hot mom with green eyes, met grote billen is jarig. Sahron prepare your bottle of wine and your dance move. Let’s party from 12 am till…
Your daugther’s Sheila, Flaco, Gordo, Mich and your only son Nell Kush and you’r best bro Xap. Blessing from us. Hope you enjoy it.
Happy Birthday Jaydrick.
Awe 30 november nos little boy ta celebra su 11 aña.
Hopi Pabien di parti bo mami, tata Jimmy, bo zusjes, papa Semy cu ta stimabo hopiii, Ma Dita cu bo ta Ma su rason pa sigui dilanti. Love you!!! Ompie Joshua, bo team di bala S-United y tambe family & friends Steelband.
Papa Dios cuide y protege.
Pabien JJ we love you.


text:
Ambos detencion den fichanan horta na Crystal a ser prolonga
ORANJESTAD (AAN): Ambos sospechoso den e caso di ficha di Casino na Crystal ta keto bay sera. E cantidad di fichanan cu e empleado a coy ta bastante. A haya un total di 68 ficha di 100 dollar cada uno den saco di carson di e empleado. Ademas di esey el a duna un persona cliente den casino un total di 13 ficha.
E dos sospechosonan ta Edsel R kende ta traha mas cu 20 aña den e casino y Ebby S kende ta e hungador y ta conoci den e mundo di seguro na Aruba.
E trahador di Casino ultimo dianan a cuminsa actua straño. E tabata actuando manera un hende cu no ta 100% bon di cabez. El a bay asina leu pa coy ficha sin mas hinca den su saco. Te hasta el a duna e hungador den casino e 13 fichanan.
Tur cos ta graba. E hungador cu ta un cliente di e casino a cambia 4 di e fichanan den casino mes. E otro 9 fichanan el a bay cas cu nan.
Despues prome cu el a keda deteni pa recherche el a entrega e 9 fichanan aki back. Asina mes despues nan a buske back y el a keda deteni.
Awor fiscal mirando e investigacion a prolonga e detencion cu otro ocho dia mas. E dealer di casino tambe dimes ta sera y e dianan aki lo bay tende con lo para cu ambos. Tur dos tin representacion di abogado.
E sospechoso Edsel R a bisa cu casino a pague henter su añanan di servicio pa horta. Y esey el a haci. Su declaracionnan na autoridad ta duna indicacion cla cu e persona aki definitivamente a bay atras mentalmente. Esey por yude pa e scapa di e castigo cu ta spere relaciona cu 82 ficha total cu ta acuse di a coy ilegalmente den casino.


text:
UNOCA ta cla pa traha banda di Minister di Cultura Otmar Oduber
ORANJESTAD (AAN): Union di Organizacionnan Cultural Arubano (UNOCA), un fundacion cu ta resorta bou di cultura a ricibi bisita di Minister di Cultura Otmar Oduber, unda cu nan a haya e oportunidad pa presenta e maneho y vision di UNOCA na e mandatario.
Mision di UNOCA ta principalmente engrandece cultura Arubano, contribuyendo na un cultura Arubano sostenibel.
Aki a conta cu e presencia di miembronan di directiva completo como tambe cu e directora di UNOCA Señora Lupita Giel, cu a indica di ta hopi contento cu Minister Oduber a pasa pa conoce UNOCA.
Señora Giel a comenta cu durante encuentro cu Minister di Cultura a logra delibera riba e diferente puntonan, unda a toca e tema di maneho cultural tambe. UNOCA ta para tras di e idea di Minister Oduber pa centraliza tur instancia, organizacion y departamentonan cu ta resorta bou di cultura.
UNOCA di su banda lo keda traha mes duro cu den pasado. Naturalmente premirando e cambionan cu e mandatario tin pa cu cultura, UNOCA ta cla pa traha banda di Minister Oduber.
Tambe Señora Nilda Koolman, Presidente di UNOCA ta indica di ta haya e maneho di cultura hopi importante y ta mira e necesidad pa tur instancia uni pa traha pa eleva nos cultura. Mas aun mirando e forma cu Minister Oduber ta traha pa turismo di Aruba, e ta splica cu cultura sigur lo contribui na nos turismo.
Pa directiva di UNOCA e reunion aki tabata uno hopi frucifero cu Minister di Cultura, den espera pa por bolbe reuni cu Minister Oduber den preparacion pa cambionan sumamente positivo pa cultura di Aruba.


text:
Estilo nobo pa horta piezanan di auto
ORANJESTAD (AAN): Abase di e modus operandi di bandidonan cu ta horta auto lague atras altura di cualkier cas a cuminsa lanta sospechoso pa cual patruya tambe ta cambia strategia.
Diadomingo 20 minuut pasa di mei anochi, central di polis a dirigi polis di e distrito Santa Cruz na un adres na Macuarima relaciona cu un auto laga atras.
Na e direccion e homber inicial K. a declara na e agentenan cu e auto en cuestion desde e dia anterior tambe ta staciona na e lugar y anochi e auto a wordo kita, pero diadomingo e mesun auto desconoci a bolbe staciona esaki na e mesun sitio.
Patruya a inspecta e vehiculo y polis a constata cu klep di motor ta habri, polis a sigui averigua y a nota cu tanto radiator, sparkplug, e compressor di airco ademas algun luz y e spiel nan a wordo saca for di den e auto.
Patruya a pone central di polis na altura y e auto a wordo poni na warda di polis pa recherche nan encarga cu ladronicia di vehiculo sigui atende e cas. Un otro caso cu tambe a presenta relaciona cu auto sospechoso.
Tres minuut pasa mei anochi durante patruya seccion Oranjestad ta patruyando, nan a wordo dirigi pa central di polis direccion Seroe Blanco. Altura di un cas, lo tin auto sospechoso laga atras segun e version suministra. Na yegada patruya a topa doño di e vehiculo y el a declara na polis, di ta para combersa cu su amigo. Patruya a nota nada particular y pa cual nan a sigui nan ruta di vigilancia.


text:
KRALENDIJK, BONEIRU – Awe mainta algu despues di 11 am melding a drenta ku un homber ku a bai piska y piki concha ku su yu di 10 anja lo mester a kai for di baranka den laman na altura di spelonk, un ola basta fuerte lo mester a sorprende y a dal e sake.
E yu di 10 anja a skapa ya ku e tabata mas patras para.
E yu aki despues di e insidente a drenta e pickup di su tata kuminsa stuur pa bai buska ayudo.
Na kaminda e pickup ta subi riba algun baranka den boliva y e pickup ta keda pega.
E yu ta mira algun turista y e ta pidi nan pa jama polis pasobra su tata a kaba kai na laman.
Un kaso hopi tristu y lamentabel.
Polis , wardakosta, douane tur ta den e operashon di buskeda for di despues ku e melding a drenta.
Te ku atardi lat no a senjala e kurpa di e homber di inisial M.T. ainda. Forsa na e famianan.
FUENTE : AIMED AYUBI


text:
WILLEMSTAD. – Ayera tabatin dos desishon ku karakter hudisial ku kada un a shòk komunidat. Veredikto di e rumannan Martis ku a pone komunidat di Kòrsou den tenshon ku nan video riba You-Tube i desishon di prologashon di èks Minister Sherwin Josepha. Pa loke ta trata e dos rumannan Martis hues a konkluí ku nan meresé kastigu pa motibu ku hues no por konsiderá e video komo un ekspreshon artístiko òf un kontribushon na e debate ku ta kai bou di e derecho di libertat di ekspreshon. Pa loke ta trata eks Minister Jospeha, Hues Komisario a duna Ministerio Públiko 8 dia mas pa nan investigá e kehonan di maltrato kontra di e èks minister.
Abono 'online' ta nesesario


text:
Analisis politico
Parada di MEP
Expertonan politico cu siman pasa ainda tabatin MEP ariba seis asiento awo ta pronostica 4 asiento pa MEP despues di mira e parada di MEP di diasabra ultimo. Sigur e pleitamento den MEP a causa e fracaso di e parade. Tur hende por a tende di e voznan di e radio di MEP na Santa Cruz cu e problemanan den MEP ta gandi. Hasta a bira bisto e pelea entre Nel Oduber y Evelyn ta hopi mas grandi cu tabata mustra pafo.
Na e radio di MEP nan a laga e microfononan habri y tur hende cu tabata scucha e radio di MEP ariba e momento ey por a tende con nan di MEP mes tabata comenta ariba e problema cu tin cu e candidatura di e yiu di Nel. For di e doñonan di e radio emisora ey a sali cu nan no ta di acuerdo cu Nel ta exigi number dos ariba lista di MEP pa su yiu.
E doñonan di e station aki kier meen cu Nel no por tin pretencion pa su yiu pasobra ainda e yiu aki no a prueba nada. E problema ainda ta mas grandi pasobra Evelyn a palabra cu Booshi cu Booshi a bin back den MEP pasobra Evelyn ta pensa cu si berdad Booshi bay cu su mes lista esaki lo kita votonan di MEP cu MEP tin hopi mester di nan.
Nel a para e acuerdo aki menazando cu si Booshi bay ariba lista di MEP Nel lo no forma parti di MEP mas y sigur su yiu lo no bay ariba lista di MEP. Awo cu a bin afo cu Nel ta exigi number dos ariba lista pa su yiu ta comprendibel cu ainda nan no por anuncia cu e yiu di Nel ta bay ariba lista.
Cada pasa un paar di dia Evelyn ta declara cu otro siman e lo anuncia e candidatura di e yiu di Nel pero te awe nada. Loke e papiamento den e microfono sendi a mustra ta e ambiente enemistoso cu tin den e partido geel. Sin lo minimo di respet pa ex lider di MEP y ex ministro presidente di Aruba tras di lomba di Nel nan ta papia malo di Nel y su yiu y pa colmo door di nan error henter pueblo por a tende loke nan ta pensa di Nel y su yiu.
Probablemente e doñonan di e radio di MEP ta pensa cu presencia di Booshi ariba e lista di MEP lo trece mas voto pa MEP cu e yiu di Nel lo trece. En todo caso e pelea di den MEP ta ariba caya awo y nos lo mira den e dianan nos dilanti con e solucionnan lo mustra. Ta pa motibo di e bringamentonan interno e situacion di MEP ta asina deplorable. Nos analisis di un paar di dia pasa a mustra caba con duro e salimento for di MEP di e candidatonan cu a bay ta dal MEP. Awo ta mas logico cu e parada di MEP di diasabra ultimo a pone cu expertonan politico cu siman pasa ainda tabatin MEP ariba seis asiento a baha esaki te na cuatro.
Un parada di apenas 400 auto. Partidonan manera esun di Bikker ta pone paradanan di 400 auto ariba caminda. E motivacion di e MEP fanaticonan a desaparece completamente. Esnan cu a core e parade tabatin caranan zuur y tabata sconde wowo pa tur e simpatisantenan di AVP cu tabata para canto di caminda hariendo nan pasobra e parada tabata un parti masha chikito di loke nan tabatin den pasado. Evelyn ta keda comete blunder. E parada di 400 auto a mustra esnan cu ainda tabatin duda cu MEP a bira un partido chikito sin liderazgo drechi cu MEP ta den un decadencia total. Cu e partido ta den problema grandi ta conoci cerca hopi hende pero pa bay demostra esaki door di tene un parada chikito ta ridiculo.
Nel Oduber a cunsumi su mes atrobe mirando e caida dramatico di e partido cu e a tene grandi durante hopi aña. Tambe hendenan cerca di Nel a comenta cu Nel ta indigna cu Evelyn por a tuma e decision di pone Glembert ariba lista di MEP. Hopi tempo Nel a tene Gelmbert for di MEP pasobra e no tabata kere cu Glemert lo ta un contribucion pa MEP. Awo atrobe Evelyn ta blunder door di pone Glembert ariba number 29 di e lista. Esaki tambe a contribui cu e parada di MEP tabata asina pober.


text:
Cumpleaños Diaranzon 11 Februari 2015
Awe nos ta canta Happy
Birthday Pa e Princess di Cas
pfffffffff…..
Thixianne A.M. Wever
ta cumpli un mas di bida y nos
kier wish e tur cos bon.
Hopi sunchi y brasa si bo
Amiganan cu ta stimabo hopi:
Di parti di e empleadanan di e
salon: Toekeeng, Nella, Fabiola, Thain & Sharon
Happy birthday ta bai awe pa
Cheri-Ann Werleman.
Brasa cu sunchi di parti Mami
i ruman.
Madrina i Padrino.
Full Damia i di su
amiga/o di
scol i K2K. I bo ta
birando
grandi kiermen
cuminsa haci
bon mucha.
Awe ta cumpli su di 10 anja nos amor di mas tierno y dushi:
Keylee-Jo Ramijn.
Masha pabien y mehor deseonan ta bini di su mami Marline, su papi stima Kenneth. Di su famia cu ta stime un mundo: Papa Do, Mama Ina, Tante Stella, Tio Glenn, Tante Nini y Esje. Su primonan Brandon y Bryan y su unica primita Amber Marie y tur demas famia ta desea Keylee un Happy Birthday. Papa Dios protehabo semper pa bo keda e mucha cu un curazon bunita, simple y inteligente pa bo sigi brilla tur dia di bo bida.
Awe ,
tanti
Shelly su baby
ta cumpli
un ana mas
di bida,
spera bo pasa un
dushi dia,
hopi sunchi
y brasa
di Aliyah
y Deynah
Awe un big happy birthday
ta bay pa Aruba
su beyeza crioyo y puro,
DIGENE.
Nos actual Miss Aruba ta haya un monton di bendicion, y deseo di hopi felicitacion riba su fecha natal.
Pabien di su famia,
su friends, y tur
su sostenedornan.
Nos ta desea bo
pa pasa awe
un dushi dia.
Have fun.


text:
October 23, 2012 / Lokal
Eks premier Ys ta splika dikon mester práktika sekresia
Lider Wiels ta splika dikon tin mandatario manipuladó
Bankero García: “Awor tin tur sorto di formadó”
...Por spera mas kontròl di e tim aki...
...Malechornan ta sigui mishi ku kos ku no ta di nan...
...fiskal a pidi korte pa... NO PERSIGUI DAMA KU A HINKA AGENTE POLISIAL LBD ...fiskal ta konsiderá el a aktua den defensa propio...
Di akuerdo ku Eugene Cleopa....
...Ban spera ku na momentu ku e ta kla, lo sa di kuid’é...
mensahe di diósesis di Willemstad
© 2013-15 Extra - Notisia di Korsou


text:
“Indudablemente mi lo kier bishita Aruba un dia”
Entrevista cu Prinses Laurentien
ROTTERDAM: Ayera Prinses Laurentien di Casa Real Hulandes a presenta su ultimo buki “mr.Finney en de andere kant van het water” y a haci entrega di e prome ehemplar na nos Prome Minister Mike Eman y dos mucha.Den un entrevista cortico cu Prinses Laurentien el a bisa lo siguiente riba e pregunta pakico a scoge pa Prome Minister Mike Eman pa haya e prome ehemplar di e buki aki. Prinses Laurentien a bisa cu a scoge Prome Minister Eman y dos mucha pa haya e prome ehemplar pa diferente motibo. “E titulo ta papia caba pa su mes “…..na otro banda di e awa…” (…de andere kant van het water), cu otro palabra, aki ta trata di un isla, e vulnerabilidad di e isla y e subida di e nivel di awa .
Mike Eman ta un persona cu ta boga pa energia limpi y cu kier crea un base amplio pa bin cu mas energia limpi y pasa esaki over na hobennan. Esaki a pone nos dicidi pa invit’e y nos ta masha honra cu su presencia aki awe”.
Riba e discurso di Prome Minister Eman, Prinses Laurentien tabatin e siguiente comentario. “Mi ta haya cu el a resumi tur cos hopi bon. El a splica kico tur a worde haci riba tereno di energia alternativo na Aruba.
Mi ta hay’e un persona masha simpatico. Con el a pone e “link” cu Mr.Finney y su super BB y cu ora cu e super bay cu e ta na otro banda di e telefon, tabata leuk.” Finalmente a puntra Prinses Laurentien si e lo no kier bishita e bunita isla di Aruba pa mira pa su mes con ta anda cu e vulnerabilidad di e naturalesa, el contesta.
“Indudablemente mi lo kier bishita Aruba, pasobra e ta un bunita ehempel pa nos tuma. Aruba ta situa geograficamente hopi bon cu su solo y biento. Sigur mi kier bay eynan un dia”, asina e prinses a bisa.


text:
Abogado Duijneveld Ta Mantene Su Inocencia!
Tocante caso pendiente riba su persona:
Cu e seguridad cu lo sali liber di tur acusacion
ORANJESTAD (AAN) – Abogado mr. Edwin Duijneveld a yama un conferencia ayera mainta, pa alerta riba un especulacion eroneo cu tin riba caya, cu ayera el a haya un yamada di Ministerio Publico pa presenta na Corte, 11 di Maart di 2010.
“Boso tur sa cu algun siman despues di e welga di trahadornan publico, mi a worde deteni pa un par di dia, supuestamente riba sospecho cu mi a yuda un cliente di nos oficina, señor Luis Mansur, cu ta den bancarota desde 2002 y sconde placa pa e curator y asina perhudica esnan cu e ta debe.
“ Te ainda mi no por kita e sentimento cu tabata tin hopi mas atras di e detencion di mi persona. Pero esey, mi lo warda den un eventual huicio. Solamente mi por bisa, cu tin indicacion fuerte cu henter e asunto aki a worde manipula politicamente y tabata tin contacto constante entre husticia, algun politico, y hendenan hopi cerca di e gobierno anterior.
“ Un biaha mas mi ta bise: mi ta mantene mi inocencia y mi tin tur confianza cu mi lo sali liber for di e asunto aki. Cu Ministerio Publico ta bezig y a haci e asunto aki uno personal y ta mal uza su poder ta bisto, y ta bira mas cla ainda, ora ayera mi mes a scucha di e deurwaarder, cu el a haya opdracht explicito pa entrega e citacion na mi persona net prome cu Pasco, loke e no a logra pa motibo cu mi no tabata na Aruba”, mr. Duijneveld a subraya.
El a sigui bisa cu lamentablemente, e noticia pa un of otro motibo, a sali den Corant Amigo, y e ta kere cu, aparentemente, nan ta gusta “liek” pa asina haci daño na su persona y su famia.
“ Con e aparato, cerca di e hendenan aki ta pretende di para pa husticia? Aparentemente, berdadnan den mi declaracionnan di e ultimo tempo ta haci nan hopi dolor. Mi tin prueba con nos sistema no ta funciona, sinta banda di mi cu dos hende cu a keda cera, un pa basta tempo y mi ta sigur cu lo no bin castigo pa nan”, segun abogado mr. Duijneveld.


text:
Seru Kristòfel
Seru Kristòfel ta e seru di mas haltu na Kòrsou, su nòmber ta biní for di eksplorador famoso Cristóbal Colón. E seru tin 375 meter di haltura i ta forma parti di e Parke Nashonal di Sint Kristòfel o den boka di pueblo djis Parke Kristòf, un area reserva kontrolá dor di e organisashon Carmabi Foundation. E area ront di e seru por wordu explorá ku auto, baiskel of asta riba kabai, i tin un ruta pa yega na e tòp. Durashon di e ruta ta dura aproksimadamente 2 ora i mei.
Geografiá[editá | edit source]
E seru ta situá na parti wèst di Kòrsou. E top di e seru ta konsisti di Knipgesteente.
Flora i fauna[editá | edit source]
Den e area di e seru ta biba un espesie di Biná, endémiko di Kòrsou i tambe tin varios flornan ku lo bo no enkontrá fasil riba otro parti di e isla, manera varios tipo di orkidia.
Pekuliaridat[editá | edit source]
Dia 6 di yanüari 2013 e pareha Mynalba Carolina y Lawrence Irons a drenta e boto matrimonial riba e tòp di e seru aki. Nan ta bai historia komo e promé pareha ku ta kasa riba e punta di mas haltu di Kòrsou.
Link eksterno: http://www.versgeperst.com/lifestyle/190167/stel-belooft-elkaar-trouw-op-christoffelberg.html


text:
Talk:Kòrsou
Tradusimentu problematiko[editá | edit source]
Mi a tradusí e artíkulo aki for di e vershon ingles i mi a haña mi mes ku hopi problema. Mi a logra si, pero ahinda tin un palabra ku mi ta haña por tradusí mas mihó. Den e sekshon di Historia tin para "transportashon di karga riba barku". Esaki ta un tradusimentu eksagerá di "shipping". Mi no por a haña un otro palabra p'e anto mi no tabata sigur si mi skohe e palabra "shipping" mes.
Si abo sa di un palabra mas mihó ku e frase ei, òf si bo ta kere "shipping" ta e uniko alternativo, por fabor koregí e artíkulo aki.
- Kamizu firma komentarionan ku bo laga. Ta mas fasil pa un hende ku no sa ku ta abo a tradusi e pagina.
- Den e kambio ku a wordu hasi riba 2 di yuli tin meshon di nombernan "Joubert i van Buurt". Mi ta di opinion ku mester sikiera traha "stubs" over di ken e persona nan ei ta i hasi e nombernan link. Tambe lo ta mas klaro over di ken ta wordu papia si huza of nomber kompletu of e inisialnan di e persona nan. Tin hopi hende ku e dos famnan ei.
Dwerg85 5/7/2004
Vandalismo[editá | edit source]
Mi a kansa ku e vandalismo ku mi ta mirando riba e página aki. Ku mi haña mas akto di vandalismo di hende ku ke komporta manera mucha imadurá, lo mi haña mi mes ta protehá e artíkulo di tal manera ku hendenan registrá ku algun tempu riba wikipedia so por edit'e.
Por fabor komportá bosnan mes manera hende ku algun forma di edukashon.
--Kamizu 13:43, 26 yanüari 2007 (UTC)
Wapen vs Eskudo[editá | edit source]
Mi a redirect e link di Wapen di Kòrsou pa e pagina di Eskudo di Kòrsou. Pero mester bin un kambio den e template pa hasie e palabra korekto ku ta "Eskudo".
-- Leam 10:31, 8 di Aprel 2012


text:
Coriente a dal tecnico den Joe Laveist Sportpark
ORANJESTAD (AAN): E trabaonan di preparacion pa cu e Calypso & Roadmarch Contest na Joe Laveist Sportpark a pasa den momentonan caotico Diasabra atardi, ora cu coriente a dal un tecnico trahando eyden.
Awacero tabata cay henter dia, y posiblemente esaki lo por ta un factor contribuidor pa e accidente aki, cu a keda registra banda di 3:15 p.m.
Mesora tanto Polis como Ambulans a worde manda eyden, y mesora a dune asistencia. Contrario na prome boletinnan, a resulta cu e persona no a keda seriamente herida. Tog el a causa basta spanto e momento eyden e lugar.


text:
Cumpleaños Dialuna 30 November 2009
HAppy Birthday Daddy miss you so much … parti bo mom alice y Bo yiu Indira & Stefania priam. tur bo ruman nan aruba y America demas bo amiga y amigo na school y tur caminda … cu Dios bendicionabo cu amor mas grandi dad … spera tur cos bo pasa bon dia bo haci aña muah ‘ dad ademas pa Indira Y stef ……… muah i love you.
1 Year Ago I Gave Birth To The Most Adorable Lil Boy Name Dioshaundrick Boekhoudt!! He Gives Me Reason 2 Get Through Another Day. Maybe Its How He Loves Me In His Own Special Little Way.. When It Gets Hard For Me 2 Sleep At Night ,He Wraps His Little Arms Around Me And Says ,God Will Make Things Right!! From Sweet Gentle Touches 2 His Bear Hugs And Kisses ,He Makes This Hell On Earth Seem More Like A Peaceful Bliss.. The Love Of GOD Is Wrapped Around My Little Boy!! Happy 1st Birthday My Love!! Hope You Enjoy Your Day , So God Can Bless You With Many More Years To Come Here Beside Me!! Mami Loves Youuuuuuuu!!!! Muuahh!! Xoxo..!!
Awe 28 di November ta cumpli su prome anjito..Esta Dioshaundrick Boekhoudt..!! Pabien ta bini specialmente di parti su mami stima..cu ta manda un macuto yena di brasa y sunchi ..Tambe di parti su Oma y tanchi..y su prima Geshlyne..Di tur su amigitos y amigitas nan di school..Y di henter su Friends & Family nan cu ta 2 much 2mention..!! Nos tur ta desea Shaundrick un feliz dia awe y cu Papa Dios Bendicione cu Hooooppii aña mas di bida..!! We Love Youu Shauny..Corda haci bon mucha y no ta bringa hopi..!!! Xoxo!!
Better Laat Dan Nooit!! Ayera 27 a hsi un aña mas di su lkkr leven e guy cu tin tuuur e chiknan loco Andres Portela Hpiii pabien ta bin di parti su friends && family Pero specialmente di Indra =) Babe spera ba pasa un dshiiii dia =D LUSFM <3
Hpiii pabien ta bin aindah pa ANDRES PORTELA di partii su friendsnan: Indra., Carlos., Tyron., Angie., Daniela.R., Ilianne… Spera bo a pasa un dshii dia y nuh wry otroh dia nsz ta celebre !
Por tu ayuda cuando mucho la he buscado, gracias… Por estar conmigo cuando más te necesito, gracias…. Por darme tu amistad leal y sincera siempre, gracias…. Gracias solamente porque con eso ya te dejo en una palabra la inmensidad de mi sentimiento hacia ti. GRACIAS SIEMPRE, gracias amigo mío, por estar aquí… Te Quiero Burda De Mucho! Loquita!
Awe 30 November ta Cumpli 8 aña di edad, Tanchi su lieve Poppetje, Zhaylee Dennely Curiel. Zhay ta haya Masha Pabien di parti su Mami Dinah & Monty,Tata & Mama,Omonan Papito,Joshuah y Kevin…Y pabien specialmente di parti Tanchi y cu Zhay haci bon mucha y su best na school!!!Cumindamento di parti demas famianan in Aruba y Holland!!!
Awe 30 di November ta cumpli un aña mas di bida e prins chikito di kas esta ETIENNE HIDALGO cuta cumpliendo 15 aña. Etienne ta haya pabien di mami,papi, Aischell, Dwayne Y demas famia Ridderstap, Lake, Wolter, Loefstok, Vrolijk, Franken. Dios bendicionabo cu bo cumpli hopi aña mas di bida. Cu Dios dunabo salud, amor, paz y sabiduria pa e guiyabo den e bon caminda. We love you very much…!!
Diadomingo 27 di November Prinses Laura a haci su sweet 16 !! Wak e pic ? bn cambia nada mes ohm … :O min tabata mag di buta e pic ki !!! anwz sly(L) … Enjoy Ur Day …. Ina droppin by !
Awe 30 november TA CUMPLI 22 kwek kwek di edad Rudy Ruell de Cuba, e ta haya hopi pabien, brasa i sunchi di su mama Glenda tata Rudy su Bro Glenn i Sis Amy cu stime masha hopi tambe e ta haya mas brasa i sunchi di su wela Mama, su tanta nan, omo nan i de helle famillie cu ta mucho pa menciona. Ruell pasa un dushi gekke day cu bo 22 pato. Blessings!
Ayera dia 29 Nov. 2009 e mucha mas fastioso a haci aña, esta Laura Langerak el a haci 16 aña WoooooHoooo !! Eta haya Pabien di su Mom&Dad&Bro (Crd riba e BB),Grandma&Grandpa, Tante,E peeps na Hulanda y paar di hnd na GMR Especialmente foi su Bestie !! wak 10 aña pasa , Porfin 16 Wak ba bira grandi awo , haci usefull di bsc Guy nan mas miho cu bo tabata tin Enjoy Ur Day Love You !!
Waw 30 di november e lekker ding di e.p.b sn ta cumpli un aña mas di su lekker leven..se te mes Shomela Stamper eta haya palabra di pabien di su mama mayra tata shome ruman ilan i edwin i di henter famia stamper i especial mente di su prima cu nota stop di canse Caly..mela bo a kere bo lo scapa pero nami man no whaha..a/w pasa un dushi dia i cu Dios drama su bendishion riba bo love u takecare..
Happy birthday ta bay pa e guy cu sabe lo todo esta reggie croes ta cumpli su edad di ….. pabien ta bin parti di su yiunan tambe di josy,tico,marisela,tambee di jackie,di bo mayornan,bo ruman, bo hijnan demas famia especialmente di parti di tur su coleganan di thiel corporation canashito nos kier treat noh ….bless you…….y corda oud ben je geen jonger hoor!
Awe precies 12 aña pasa a nace e prins mes mes di cas esta Makanaki Tromp P’esey awe for di hulanda nos ta canta happy B-day 2 u palabra di pabien e ta haya di su baby ling for di hulanda esta su big sis wei-ling cu ta desea bo hopi aña mas di bida,salud,amor,bendicion y un goal yena di sunchi y braza.
Wak ken a haci aña dia 29 di november esta dorothy e ta haci 52anja bira e ta haya pabien di su dos yiu nan esta julissa y franchesca y su mama, rumannan, tanta+tio y sin laga afo su colega nan di Ling & Sons.
Awe e Stiefvader Cu ta kere masha B….a ta cumpli su sweet … ,cu ta Reggie croes e ta haya felcitacion y un macuta di sunchi di party su mama ,tata casa,yiunan,y especialmente di party su 2 stief fabulous yiunan hihi cu ta josy y mari y corda no kere nada riba bo mes oke hahha,corda riba nos bolo tc.
Awe nos ta canta happy B-day for di Hulanda y Aruba pa e prins di cas mes mes esta Makanaki Tromp palabra di pabien ta bini di mami Nilca papi Tico y tur su prinses nn esta Wei-ling,Mai-sai,Raize-ling,Nai-ling,y Ling crew y Bubali team di futbal y di demas famia nn cu ta to much pa menciona y cu ta desea bo hopi aña mas di bida,salud,amor,bendicion,yena di sunchi y braza.
hoeraaaa!! Ayera a cumpli un aña mas di su FUN-tastic bida,, CYNTHIA ANOUSKA!!!E la haya hooopiii huggggiessss and kissieeeesss di su papi Junny, mami Carmen , ruman chiki Jennifer tambe hopi llamadas y mensajes di su famia, amistades y pretendientes na Venezuela y di su ruman Julienne na Costa Rica!! Pero e mihor regalo cu e por a haya tabata e serenata mainta trempan di Ashton (2 anja)!!! Ba guste noh?? Hahaha =P Love you Cynthia!!!!
Cynthiaaaa Loquita… Feliz cumple..=) te deseamos lo mejor en tu día q la pases super bn y la Virgen d Guadalupe t bendigan y ayuden a cumplir todas tus metas y sueños!… se te quiere desde Venezuela tus amigos incondicionales de Cumarebo y La Vela. Recuerda q te esperamos…:) Te queremos fuuuuull. Besos de parte de tooodosss tus primos Y la bendición de parte de tus tias y tios y tu abuelo Arnaldo que te adora!! Saludos a la familia.
Hiep, hiep, hoera! Awe ta net 2 aña pasa cu nos a worde bendiciona cu nos prome babyboy Jaythean Carrasquilla. E ta haya hopi sunchi y brasa di su mami y papi cu ta stime hopi Giselle y Jaime. Hopi sunchi tambe ta bin di su rumannan stima Erizienne y Jevin. Tambe hopi pabien ta bin di parti su oma Glenda y su welonan cu ta malcrie opa Cuty y Papa Jaime. Mas felicitacion ta bin di parti su madrina Gislaine y padrino Miguel y sin lubida su ompi Gerson y tanchi Pilar. Su primanan Jeanilaine, Emely, Qiomy y primo Qion tambe ta manda hopi pabien y tambe di su bisawelanan y bisawelo, specialmente di Macarmen. Henter famia ta manda desea Jaythean hopi aña mas di bida y salud y cu Papa Dios drama Su bendicion riba dje.
Awe ta cumpli un aña mas di bida jean-pierre wouters hopi sunchi y brasa ta bin diparti bo chick mary bo yiunan shary, xanthion y leentje y henter famia wouters ku ta manda bisabo no ta 18 aña ba haci no.
awe ta cumpli un aña mas di bida jean-pierre wouters, pabien di parti bo dushi Mary bo friends nan mes mes Leroy, Cindy, Tay, Sha y sin lubida bo brother nan na boneiro ang anto rosita no ta keda afo have a fun day anto no bebe hopiii.
Dia 30 di November Masha Pabien ta bay pa e BFF mas tutu wowo berde SHARON SOLOGNIER e ta haya hopi pabien Di parti su BFF nan Jane, Josey, Nara y muy en especial BFF na Peru Juancho. Sis cu Papa Dios drama su bendicion ariba bo y cu tur bo sonjonan por bira realidad. Goza di bo dia Sis.
Awe ta cumpli un aña mas e mucha dushi wowo berde SHARON SOLOGNIER e ta haya masha pabien di su princessnan Sheraldine, Sheraline, Richeilla y e prins Richinell Di su mama Zeraida y tur su rumannan y demas famia. Tambe di su coleganan di Tierra del Sol. Di curazon nos ta deseabo hopi salud, amor y bendicion. Enjoy your day darling.
Dushii yiu!!! awe nos ta di fiesta paso e mucha wowo dushi di jhon wesley a cumpli su sweet….hahah se bo ta haya pabien di bo real niggas nan JERITZA y SHANA cu tey pabo tur dia pa cansa bo caya y buta bo hari sin stop tambe di bo secret adimire(4 me 2 know and you 2 find out)y di bo rmn cu stima bo un mundo didianni cu ta gustaa cansaa bo y zundra manee un muhe bieu hahah…. schat mi ta spera bo pasa un dushi diaa y cu Dios bendiciona bo pa bo por slaag e aña ki wa..corda mi ta wrd mi treat mjn sinoo ta guerra di webo lo tin lol….
—PABIEN—
E pato ta yeganga, heee paki payaaa…. Hiep hiep hoeraaaa…. With all my heart I wanna wish my sweet teddy bear a happy 22 B.Day… Papitooo ta cuanto a kai anto??? 22 kwek kwek ????? Just asking… Ruell mi ta desea bo tur kos bon, i Cu Dios proteha bo semper pa nos tur ariba e bon kaminda. Mi no ta manda bo NUIN makuto di BRASA I SUNCHI paso tur boo ta bay haya personal… hahaha.. Baby mi stima bo Meer dat ze denkt en mas Q tu weet.. Blessings…. with love U.F.W….. Mary-Ann. Lamentablemente no a ricibi potret.


text:
Plan di estimulo economico di Gabinete Mike Eman dunando su frutonan
ORANJESTAD(AAN):– For di dia di instalacion di Gabinete Mike Eman, un di e prioridadnan tabata pa yuda pueblo di Aruba recupera nan poder di compra y pa asina Aruba garantisa crecemento economico di Aruba. “Awe nos por mira den relatonan di institutonan oficial manera Banco Central di Aruba cu plan di estimulo economico di Gobierno di Aruba ta logrando su meta di trece e economia di Aruba bek ariba pia,” segun e titular di Finanza Publico ing. Mike de Meza.
Den nan comunicado Banco Central di Aruba ta mustra claramente cu indicadornan economico ta duna señalnan di un mehoransa continuo. “Ora cu nos a tuma rienda over di Aruba, nos tabata meymey di un recesion cu un contraccion economico di 14%, cu ta casi tres biaha mas hopi cu e caida economico cu Hulanda a haya su mes aden.”
E titular ta sigui splica cu e desempleo tabata pasa un 10%, y cu inversionnan priva tabata hopi abou y e intencionnan pa inverti tabata hopi zwak. Gobierno a prepara un plan di inversion di casi 700 miyon di florin cu ta encera renobacion di nos infrastructura, centronan di ciudad y barionan.
Awe na 2011 nos por mira cu Aruba ta riba un bon direccion unda cu inversionnan ta wordo haci no solamente door di Gobierno pero tambe pa e sector priva. Esaki automaticamente ta yuda cu awe nos por papia di un desempleo cu ta bahando.
“Na aña 2009 e desempleo na Aruba a yega un piek di 10%, unda cu awe nos por constata cu desempleo a baha y ta sigui baha”, minister De Meza a enfatisa. Asina por mira tambe basa ariba e cifranan presenta pa nos oficina di estadistica cu den e prome kwartaal di aña 2011 Aruba a importa 535 miyon florin cu ta indica un aumento di 30.8%.
Cu e cifranan aki nos por conclui cu nos economia ta mehorando substancialmente. “Aruba ta sigur ariba un bon caminda”, segun minister di Finanza. “Nos lo sigui traha pa yega na solucionnan structural.” Tambe e titular a papia di un crecemento substancial den nos sector turistico cu ta alrededor di 6%.
Hunto cu tur esaki Gabinete Mike Eman ta trahando ariba e cambio di tecnologia pa un tecnologia di energia alternativo. Gobierno como alivio pa e pueblo di Aruba ta trahando riba e proyectonan pa cambia WEB Aruba NV di e uzo di fuel oil pa e uzo di gas pa aña 2012.
Ademas lo redobla e capacidad di molinanan di biento. E maneho di energia di Gabinete Mike Eman tin como fin di reduci e gastonan di produccion di awa y coriente. “Esaki lo resulta den un reduccion den gastonan di operacion di compania, mehoracion di poder di compra di nos ciudadanonan y tambe un impulso positivo pa nos economia”, minister De Meza a conclui.


text:
Arugas ta na benta dor di su doño AIB Bank
Gobierno tin hopi interes
ORANJESTAD(AAN): E demanda cu tin a haci cu awe Arugas un biaha mas ta na benta.Arugas su historia ta largo.E gobierno anterior a nenga un deal y e prome minister Nel Oduber e tempo ey a hera bira loco ora cu Utilities NV a propone pa cumpra Arugas. Despues di e gritonan di locura di Nel Oduber, AIB si no ta pensa manera un loco y a dicidi di inverti nan placa den Arugas. Despues di algo mas cu dos aña y mey di e compra, awe tin masha hopi interesado cu a yega pa cumpra Arugas atrobe y haci ofertanan na AIB Bank.
DIARIO tin informacion cu ya caba AIB parce a acerca gobierno pa mira si nan tin interes den Arugas. E proposicion di AIB na gobierno tabata uno mas bien informal. For di bon fuente DIARIO tin informacion tambe cu den un lapso di dos aña ya caba AIB a saca su placa cu el a inverti te cu nan ta trahando ganashi e momentonan aki.
Esey ta haci Arugas mas atractivo pa inversionistanan cu tino.Si e gobierno aki drumi, sigur e otro inversionistanan lo no laga e chens aki pasa bai voorbij.


text:
Fondo Di Pensioen Aov Lo Conoce Un Dificit Te Na 100 Miyon Florin
Drs. Andy lee
Si no haci nada
ORANJESTAD (AAN)* Recientemente a trata den parlamento e leynan pa ahusta y pa garantisa e fondo di pensioen di AOV, drs. Andy Lee a remarca.
E asunto di AOV ta importante y complica, na unda cu e financiamento ta dificil y ta un reto hopi grandi. For di 2002 caba SER a notifica cu e fondo aki tin un reto grandi mirando cu e poblacion di Aruba ta enbehece y cu un parti grandi di e poblacion lo bay haci uso di e fondo aki y cu mester tuma precausion pa salvaguardi e fondo aki cu e recomendacionnan cu SER a pone riba mesa. Sinembargo e gobierno anterior no a haci net net nada.
Na 2005, ILO a haci mesun observacion y a pone algun recomendacion, pero atrobe nada a wordo haci. E gobierno anterior no a tuma ningun tipo di accion. Na 2008, SER a bolbe analisa e problematica y ki impacto adaptacionnan lo haci pa motibo cu e problema pa cu e fondo di AOV a empeora. E gobierno actual a tuma e ultimo rapport di SER y hibe parlamento pa un desicion. En total tin 16 persona cu ta disfruta pensioen AOV na unda cu ta wordo estima cu aki 5 aña esaki lo crece te na 20 mil y aki 10 aña esaki lo yega na un total di 26 mil pensionado. E peso riba e fondo lo ta asina grandi cu elo conoce un dificit di 50 miyon pa aña, mientras lo conoce entre 4 pa 5 miyon florin pa aña cu ta yega na un dificit anual di 100 miyon florin.
Pesey tambe ta di sumo importancia pa tuma accion mas lihe cu ta posibel pa asina salvaguardia e fondo di pensioen aki. Esaki pa motibo cu e pais no por carga e dificit grandi aki.
Si a tuma accion for di 2003 por bisa cu e fondo por a haya na entrada alrededor di 20 miyon pa aña y por a carga e fondo financieramente y cubri e costo miho. AVP ta para pa esnan mas vulnerabel den nos comunidad cu ta nos grandinan cu mester biba dignamente for di dje. E ley aki a pasa sin cu a haya sosten di oposicion den esaki. Fraccion di AVP a sostene e ley aki na unda cu ta salvaguardia e fondo aki riba termino corto pa e urgencia cu tin den esaki. Sinembargo mester bay mira con ta haci pa introduci un fondo di pensioen adicional pero cu lo tuma algun aña prome cu por haci uso di esaki. Pesey mester traha un plan structural pa por carga e dificit cu por presenta.


text:
Conocido persona a haya golpi pornada riba caya
Debi cu e tin ‘mal nomber’ caba pa fechorianan…
ORANJESTAD (AAN): Diadomingo atardi segun informe, autoridad a haya sa cu un homber sospechoso a worde mal bati relaciona e ta worde sospecha di a horta Laptop Computer. Asina Patruya di Polis na San Nicolas a base di instruction, a dirigi nan mes den Gravenhorststraat pa atende e homber herida. Polis a presenta den e caya ariba menciona y nan ta localiza e homber di inicialnan R.K. di 29 aña di edad. Segun R.K. su version cu e ta canando den bario di Brazil, na dado momento un homber color cla cu tattoo na braza a atake. E homber a acusa R.K. di a horta un Laptop Computer, siendo e no sa di nada.
Polis a constata cu R.K. tin rasca corta na wowo robez, fuera e victima ta keha di hopi dolor den su curpa. Awor loke R.K. ta desea pa polis papia y bay na cas di e homber cu a maltrata pa informe cu e no tin nada di haber cu hortamento di Laptop Computer.
A base di e peticion tambe polis a bay na cas indica y agentenan a atende e homber di inicialnan R.A. di 29 aña. R.A. a bisa polis, cu dos dia anterior for di cas di amigo a worde horta un Laptop Computer, y informantenan riba caya a bisa cu ta e conocido R.K. a comete e ladronicia.
Na dado momento R.A. a topa R.K. riba caya y el a bay reclame, wel e discusion a sali for di man y a termina den maltrato.
Polis a splica R.A e consecuencia y a hala su atencion seriamente si acaso R.K. dicidi di entrega keho oficial na autoridad competente.


text:
Archivo di April, 2014
ORANJESTAD (AAN): E aña aki, 24 alumnonan di Schakel College a participa na e examen di abalidad di idioma Ingles (Engelse taalvaardigheid) di universidad di Cambridge, y tur 24 a slaag.
E school ta particularmente orguyoso riba e 6 studiante cu a yega nivel di CAE certificate: e nivel aki ta toets si e alumno ta yega na nivel di Ingles cu ta necesario pa nivel di universidad y profesional.
E examen Cambridge, pa e nivel cu e ta rekeri, pa e studiantenan ta añadi na e diploma di mavo, havo of vwo.
Minister di enseñanza:
ORANJESTAD (AAN) – Den entrevista cu Minister di Enseñanza, sra. Michelle Hooyboer- Winklaar, Matutino DIARIO a puntre tocante e cortamento cu Minister di Finanzanan a bin ta haciendo riba presupuesto di tur ministerio, y con e mes ta maneha e situación aki, mirando cu su carteranan ta asina importante.
E dignatario a menciona cu esaki ta un proceso cu a cuminza algún luna pasa, unda cu a wordo pidi pa nan reduci seis porciento di nan presupuesto, y den su caso riba esun di enseñanza.
Esaki ta conta no solamente pa enseñanza riba su mes pero pa tur e departamentonan cu ta cay bao di e cartera aki.
Parlamentario Chris Dammers:
ORANJESTAD (AAN) – Den conferencia semanal di prensa di fraccion di AVP, Parlamentario sr. Chris Dammers a referi na un ley pa asuntonan di consumidor cu ta wordo trata den Parlamento.
E ley aki ta regla specialmente asuntonan di consumidor den locual ta regarda e asina yama “kartelvorming” entre e comerciantenan riba productonan cu ta wordo bendi na Aruba.
Ta trata aki di un iniciativa di gobierno cu a mira e necesidad di bin cu un ley asina.
Gobierno a acerca un stichting pa haci un investigacion y nan a traha un rapport cu ta titula “Na caminda pa un competencia efectivo” na Aruba y apenas el a wordo manda digital pa Parlamento, pero sr. Dammers mes no a lesa e contenido ainda, segun el a comenta.
ORANJESTAD(AAN): A pesar cu e sala no tabata yena completo debi probablemente na e cantidad di actividadnan diadomingo atardi y anochi, e concierto dedica na nos Tata di Cultura, Padu Lampe, tabata formidable y sigur ta bal un repiticion.
Riba e foto aki por mira algun di nos baluartenan musical y di cultura Sr. Hubert Booi, Rufo Odor, yiu muher di Padu, Vivian Lampe y Padu. E emocion festivo di e anochi a cuminza for di momento cu Rufo Odor a splica con a yega na graba e bolero “Dushi Aruba” na 1947 y cu e publico por a scucha e composicion di nan dos canta pa “e Tenor Arubano”, Rufo cu su voz magnifico.
ORANJESTAD(AAN): Dialuna alrededor di 3:30 or atardi, e tram double decker a dal den un truck di Prime Distributors cu tabata para riba acera den Havenstraat net tras di Royal Plaza Mall. Polis a presenta pa tuma datonan di e accidente aki. E investigacion den e casonan aki ta relativamente facil pasobra e tram no por sali for di su rails mientras cu ley ta prohibi otro vehiculonan pa core of staciona riba e “trambaan”. Parce cu e chauffeur di e truck a para eytras pa baha carga y a “kere” cu e tram lo por a pasa toch.
Minister Paul Croes
ORANJESTAD (AAN): Durante e celebracion di 10 aniversario di Trend Alert, Minister President mr. Mike Eman y Minister di Asuntonan Social, Desaroyo di Hubentud y Labor drs. Paul Croes tabata presente como invitadonan di honor pa asina presencia e presentacion di e lansamento di un programa nobo cu ta un “Jeugdjournaal.”
Pa e ocasion especial aki, drs. Paul Croes a hiba palabra y a duna elogio na Tessa Pietersz y e team dinamico cu a sa di prepara un programa informativo y educativo dedica na nos hobennan.
Ella Tromp presente na canonisacion di dos Papa na Vaticano
ORANJESTAD (AAN): Gobernador interino di nos pais, Ella Tromp-Yarzagaray ta na Vaticano pa por a forma parti di e ceremonia historico pa religion catolico, esta canonisacion di Papa Juan XXIII y Papa Juan Pablo II. Despues di e ceremonia cu a tuma luga na St. Peter’s Square na Vaticano, Ella Tromp-Yarzagaray tabatin un audiencia cu Papa Francisco, den cual el a invita su Santidad pa bishita Aruba!
Ella Tromp-Yarzagaray ta casa cu Leo Tromp y tin tres yiu y dos nieta. E ta na Vaticano e ultimo dianan aki cu su casa y su yiu Angelo.
Diadomingo mainta Papa Francisco a declara Juan Pablo II y Juan XXIII como santo, memey di un publico di mas o menos 250 mil hende riba St. Peter Square.
SEPPA:
ORANJESTAD (AAN): Gobierno tambe ta pusha pa trece cambio den e areglo di pensioen y hasi esaki na 65 aña!! Atrobe!, SEPPA ta expresa.
Esaki despues cu na 2010 a hasi cambionan pa entrante 2011, kiermeen trahado a sacrifica di nan banda y gobierno mester a cumpli cu nan parti awo segun gobierno no tin placa, pues no por cumpli.
Mas cu claro ta e trahado atrobe tin cu sigui sacrifica. Un falta di respet enorme pa e trahador.
No solamente ta inmoral sigui coba den e areglo di pension pa compensa daño causa sino cu e medidanan aki ta violacionnan grave den nan condicion laboral.
Ciudadano cu tur prueba di pago…
ORANJESTAD (AAN): Dialuna mainta, conexion di Cable-TV a wordo corta di hopi hende cu tin debe atrasa na e compania. Esey nifica cu tabatin hopi hende mainta den e lugarnan pa asina bay paga, pa por wordo reconecta.
Sinembargo e biaha aki tabatin varios persona tambe, cu a keda simplemente sorprendi cu e cortamento di señal.
Esey ta debi cu nan tin tur pago haci up-to-date, y tog nan a perde señal.
Koningsdag 2014
ORANJESTAD (AAN): Departamento di Enseñansa Aruba (DEA) hunto cu Ministerio di Enseñansa ta recorda cu pa aña 2014 ta mantene e fecha di 30 di april como un dia liber pa nos scolnan.
Na Januari 2013 Rijksvoorlichtingsdienst a anuncia cu lo bay celebra Koningsdag riba e fecha di nacemento di Koning Willem-Alexander cu ta dia 27 di april, cuminsando na aña 2014.
Na momento cu esaki a keda anuncia, ya e vakantierooster pa aña escolar 2013-2014 na Aruba tabata aproba y publica. Pa e motibo aki a scoge pa no haci cambio den e dia liber relaciona cu Koningsdag 2014 y mantene esaki na diaranson 30 di april 2014.
SEPPA ta kere dia 1 mei nunca mester a bai den direccion di fiesta of celebracion !! Esaki ta errornan grandi cu a wordo cometi … y asina e balor di e Dia di Trahador tambe a perde. Kizas paso un dia prome tabata celebra dia di La Reina, pesey a prefera di keda den celebracion y no un dia di Reflexion di kiko 1 di Mei ta nifica pa nos tur !!.
Compañero(a)nan, lidernan sindical hunto cu Trahadornan a hiba luchanan pisa na 1886, como 128 aña pasa.
E lucha tabata pa un horario di trabao di 8 ora pa dia y pa esaki a percura pa hopi mobilacion y accion e tempo ey. Empresarionan a paga agitadornan contra e clase trahador pa causa disturbionan, cualnan a causa hopi morto.
Tur instituto financiero mester registra nan mes na IRS na Merca prome cu dia 5 di mei proximo
ORANJESTAD (AAN): Departamento di Impuesto ta recorda tur instituto financiero cu dia 1 di juli 2014 e ley Mericano ‘FATCA’ lo drenta na vigor. FATCA ta nifica: ‘Foreign Account Tax Compliance Act’. Intencion di e ley aki ta pa haya sa di esnan cu kier evadi impuesto como tambe combati y descurasha esaki. E ley ta conta pa contribuyentenan di belasting Mericano cu tin activa den exterior.
Den cuadro di e ley aki, e institutonan financiero no-Mericano (FFI=Foreign Financial Institution) mester duna IRS informacion di e clientenan cu posiblemente mester paga impuesto na Merca. Pa esaki tur FFI na Aruba mester registra nan mes na IRS prome cu dia 5 di mei 2014.


text:
Ocho candidata pa certamen di Srta. Aruba
ORANJESTAD (AAN): Un organizacion nobo y diferente di certamen a keda introduci Diahuebs anochi na Cooks Restaurant, ora cu Miss Aruba Foundation a introduci e ocho candidatanan pa e certamen di “Srta. Aruba”.
E fundador Isai Labadie, a splica cu e fundacion aki ta diferente den sentido cu nan lo percura pa tur cos di e reina na final di e certamen, incluyendo su trahenan.
Pues e reina lo no mester bay ‘core busca sponsor’ mas manera antes. Tur cos e fundacion ta percura pe. E certamen mes lo ta na Augustus. Cada candidata ta representa nan distrito.
Aki por mira d.r.p.d., e candidata di nan di Miss Teen (Tania Nuñez), ta para banda di Germaine Henriquez (Srta. Brazil), Jorina Werleman (Srta. Dakota), Ryanis Thomas (Srta. Noord), Erialda Croes (Srta. Oranjestad), Edeline Werleman (Srta. Paradera), Francis Sousa (Srta. Pos Chiquito), Chantal Daal (Srta. San Nicolas), y Shacona Andrews (Srta. Tanki Leendert).


text:
Analisis politico….. Cumpli awo!
Cumpli awo tabata e palabranan di Nel Oduber despues di su derota na September aña pasa. Y tabatin un paar di e fanaticonan ciego di MEP cu a bay tras di e palabranan ey. Te hasta nan a saca sticker cu e texto di cumpli awo. E hendenan aki mester sinti nan mes hopi malo awo despues di tanto logro di e gobierno di Mike Eman den un corto tempo. Nan mester sinti hopi malo pasobra mayoria di nan sa kico e situacion tabata cu e gobierno di MEP a laga atras. Pa no lubida nos ta ripiti algun di e importantenan.
Tabatin un situacion dramatico riba nos isla pasobra un cantidad grandi di nos hendenan a perde nan trabao pa motibo cu Nel Oduber a cera Valero. Esaki no por worde enfatiza suficiente. Nel Oduber a nenga e proposicion di Valero pa renoba henter e planta y keda habri si Nel Oduber lo a kita e BBO for di lomba di e compania.
Ademas Valero a ofrece un pago di minimo 50 miyon florin pa gobierno si nan gana of perde placa. Nel a nenga e oferta y Valero a cera manera nan a bisa Nel cu nan lo haci. Directamente culpa di Nel Oduber y esaki e mester carga resto di su bida.
Mike Eman a demostra inmediatamente despues di eleccion su capacidad di un lider grandi cu inteligencia, vision y determinacion y a logra haya Valero na mesa atrobe te cu e a yega na haya un acuerdo cu e compania aki cu e lo habri bek. Un logro historico cu a pone esnan di MEP cu a grita cumpli awo guli nan palabra y baha nan agresividad Mepista.
Den e mesun tempo Mike Eman y su team di ministro a logra trece KLM bek Aruba. Atrobe pa hende no lubida cu Nel Oduber y su ministronan a core cu KLM cu a bula ariba Aruba mas cu 70 aña sin stop.
E gobernacion maligno di MEP a stop KLM di bula bin Aruba pa motibo di nan maneho fatal.
E gobierno nobo a logra den corto tempo haya KLM bin bek Aruba y si tur cos bay bon dentro di corto tempo KLM lo ta bulando Aruba e mesun cantidad di biaha cu antes.
Esnan cu tabata boca yen di cumpli awo atrobe mester a guli nan palabranan di odio di cumpli awo mirando cu e gobierno di AVP no ta mescos cu esun di MEP. Asina a bay tambe cu Carnival Cruises.
Un compania di crusero cu tabata duna hopi Arubiano un pan door di bin henter offseason ariba diabierna. MEP a core cu e compania aki y AVP a trece Carnival Cruises bek nos isla. Algo cu a haci e MEPnan cu a grita cumpli awo despues di eleccion hopi dolor ta e kitamento di mita di e BBO den un par di siman di gobernacion nobo.
Nunca e MEPnan a kere cu e gobierno lo cumpli cu su promesa di kita e BBO for di lomba di nos pueblo. Un medida cruel cu a worde poni ariba schouder di nos hendenan solamente pa e dirigentenan di MEP por a sigui cu nan fiesta miyonario a costo di nos pueblo.
Awe esnan cu a grita cumpli awo a worde gedal hopi duro atrobe. Mike Eman y su team a logra un acuerdo cu e gremionan den e dialogo nacional cu a crea un ambiente di cooperacion unico na Aruba.
Un acuerdo entre e gremionan y gobierno ariba un cantidad di puntonan sumamente importante pa henter nos pueblo. Esnan cu a grita cumpli awo no sa mas unda pa sconde nan cara.
Den un tempo record e gobierno aki haci cosnan grandi cu a y ta drecha e malo cu MEP a laga atras.
Un felicitacion festivo mester bay pa Mike Eman y su team cu tur dia mas ta demostra nan capacidad pa cambia e rumbo di nos pais. Cuanto votador di MEP mes awe mester reconoce cu loke e gobierno nobo ta haci ta algo unico y poco poco nan ta cuminza mira unda e diferencianan fundamental ta entre un gobierno di AVP compara cu uno di MEP.
Awo cerca algun MEP e situacion a bira asina cu tur e gremionan ta traidor pasobra nan a yega na un acuerdo cu e gobierno di Mike Eman. Pero den mayoria di e votadornan di MEP awo ta creciendo un respet y admiracion grandi pa Mike Eman su logronan.


text:
Cumpleaños Diasabra 01 October 2011
Awe ta haci 7 aña Jurven Maduro e ta haya pabien di su mama Melania , Uchi di su tata Gilbert , Geraldine , di su wela y welo nan tanta y omo nan su primo y prima nan su madrina Nilvia padrino Edson tambe di su tanta y omo grandi nan tambe di bo compañenan di school tur ta desea Jurven hopi aña mas di bida y salud y tambe di full famia Ras , Statie , Maduro. Hiep hiep hoera.
Awe 1 October-2011 ta cumpli 4 aña Allstar di Marlins y nos Future Driver Rachyd Omar Baroud ,e ta haya un Auto Master yena cu Sunchi, Braza y e bon deseo nan di su Papi Omar ,Mami Shediah y di su Big Bro esun cu ta cuide pa nada pase Karym ,welanan Lourdes, Teite Khadija, Gido Tarek y Gido Monzer, Tio Mohamed ,Tita Habibeh y Amo Barak y muy especialmente su primitosnan esunan cu ta stime y concientie hopi Mounzir, Zayneb, Shediah, Shazah y su baby chikito Shahrazed y demas tanta/omo/primonanan na Aruba y Lebanon! Pabien ta bin di su amigitosnan di Pitufo Peuterschool ,Team di Baseball Marlins y di Staff/Personal Tire 4 Less, V.I.P Limousine Aruba y Zakumi Shoarma Center !! Rachyd sigui tribi ,spierto y dushi mane bo ta y cu bo pasa un dushi dia awe ,no core hopi den bo Auto Master pa bo no marea !!! Y como regalo Rachyd ta haya un cama cu un Borchi ” Mi tin sonjo, Do Not Disturb “Mabroekkk Pabiennnnn
Un palabra di felicitacion grandi ta bay pa e feliz pareha kendenan ta cumpli 50 aña di feliz bida matrimonial. Pabien na Andres y Frida Tromp. E pareha feliz aki di Van Lennepstraat ta haya pabien di tur nan yiunan, nan nietonan, demas bisiña y amigonan, y tambe di famia di Mr. VIP, kende ta manda palabra di pabien, y cu Dios Todopoderoso drama su Bendicion pa asina nan por tin hopi aña mas hunto! Un pareha ehemplar, sigur merece di haya lo mihor tur caminda!
Hiep hiep hoera.Awe Famia Wernet & Rodriguez ta canta Happy b-day pa e prins di cas Jaydon Wernet cu ta cumpli su 2 aña.Pabien di su Papi Yonello,Mami Joenny,Ruman Brandon,Oma Yola & oma Fina,Opa Nel,Tante Jessy,Padrino Mark & Madrina Ileana,Bisawela Anna & Cicy & Bisawelo Alfonso.Cu papa dios bendicione cu hopi aña mas di bida & salud
05.
Hoy el cielo esta de fiesta porque esta de cumple mi hija bella SHELYN VANESSA CROES nosotros la llamo nuestra princesa, porque desde que llegaste a nuestras vidas cambiaste nuestro mundo y eres nuestro mayor tesoro, te queremos muchisisisisimo que Dios y la virgen te bendiga, te cuiden y te protejan.. muchas felicidades de tu hermanito daniel, tus primas shannon y fraschesca, de tus tias en aruba y colombia, de tua abuelita luna, de tu padrino ALEX de tu madrina ANGELA demas conocidos y amigos pero muy pero muy especialmente de tu papi JUNI CROES y tu mami Yesenia Croes te amos hija linda… yupiii hoy habra boloooo que ricooo….


text:
International Aruba Piano Festival ta priminti di bira grandi e aña aki atrobe
Entre 17 pa 24 di april 2010 den Cas di Cultura
ORANJESTAD (AAN): Entre dianan 17 te cu 24 di April, e 4th International Aruba Piano Festival ta bay tuma lugar den Cas di Cultura. Stichting Crescendo, cu ta organiza e evento aki, a invita 14 artista internacional pa duna presentacion na Aruba.
Ta trata di musiconan renombra cu a gana varios premio internacional y ta toca den e salanan mas prestigioso na mundo manera Concertgebouw na Amsterdam, Teatro Colon na Buenos Aires, Warsaw Philharmonic Hall y Carnegie Hall na New York.
AÑA DI CHOPIN: E festival lo habri riba diasabra 17 di April, cu un homenage na Frederic Chopin, un di e compositornan mas importante den historia. E musica di Chopin a inspira varios compositor Arubiano y Antiyano, manera Jacobo Palm, Wim Statius Muller y Padu Lampe. E aña aki nos ta celebra e 200 aniversario di e compositor aki.
RECITALNAN: Tur anochi e artistanan internacional lo presenta un recital cu un diferente tema: “From Foreign Lands & People” riba dialuna, “Sounds of the World” riba diamars. “An Evening of Romantic music” riba diaranson, “An Evening of Spanish music” riba diahuebs, “An Evening of French music” riba diabierna, mientras cu e festival mes ta clausura cu “An Evening of German music” riba diasabra 24 di April.
E recitalnan ta tuma lugar na Cas di Cultura pa 8 or di anochi y ta dura mas o menos 2 ora. Entrada ta solamente 25 Florin.
CRESCENDO PIANO COMPETITION 2010: Un parti importante di e festival ta e “Crescendo Piano Competition”. Den e competencia aki, pianistanan hoben (entre 8 y 18 aña) di Aruba ta demostra nan talento. E competencia ta cuminsa cu un “preliminary” den dos categoria: 8 te cu 12 aña y 13 te cu 18 aña. Den e “preliminary”, tur participante ta presenta un (1) obra. Di cada categoria, un maximo di tres (3) participante lo avansa pa e finalnan. Den e finalnan no tin diferente categoria mas y e participantenan ta toca dos (2) obra. E obra cu a worde toca den e “preliminary” no por worde ripiti den e finalnan mas.
Pa e ganador maximo di e Crescendo Piano Competition 2010, Aruba Scholarship Foundation ta cubri e gastonan di piano-les pa un aña completo (di mei 2010 te cu april 2011) te na un balor di Afl.2400. E runner-up ta ricibi 3 luna di piano-les paga te cu un maximo di Afl.600. E ganador ta liber pa scohe un docente di su preferencia. Na e manera aki, Aruba Scholarship Foundation ta inverti den futuro musical di Aruba y ta demostra nan confianza den e nivel halto di e competencia y e participantenan.
Riba invitacion di “Classical Music Board Bonaire” y “Curacaosche Kunstkring”, e ganador maximo ta haya e tremendo oportunidad pa presenta na Boneiro y Curaçao. Tur gasto ta worde paga door di e organizacionnan aki.
E “preliminary” ta tuma lugar Diadomingo 18 di April y e finalnan ta riba Diasabra 24 di April.
Inscripcion ta sera dia 9 di April. Pianistanan cu kier participa por download un “application form” for di e website: www.arubapianofestival.com y entrega esaki prome cu 9 di April na Cas di Cultura.
TICKETS: Tickets pa e evento aki ta obtenibel caba na e.o. Cas di Cultura. Tin e oportunidad pa cumpra un “Festival Pass”. Cu e pass aki, por bishita tur e recitalnan, e matinee y e competencia di piano.
PATROSINADORNAN DI APF 2010: Cu e Aruba Piano Festival ta un evento di clase y calidad, ta mustra den e sosten grandi cu e ta haya di e siquiente patrosinadornan: Gobierno di Aruba, UNOCA, Prins Bernhard Cultuurfonds Nederlandse Antillen & Aruba, Aruba Tourism Authority, AHATA, Aruba Timeshare Association, y Vertegenwoordiging van Nederland.


text:
Invest Secure ta un compania di Seguridad cu ta sirbiendo nos comunidad cu bo necesidadnan di protection.
Invest Secure ta un compania di Seguridad cu ta sirbiendo nos comunidad cu bo necesidadnan di protection.
Pa hopi famia y negoshinan criminalidad ta aumenta y nos seguridad ta bira menos y creando un sentido di pánico y miedo diariamente.
INVEST SECURE por brindabo e solución pa bo Cas y/of bo Negoshi.
Actualmente tin hopi método pa contra-aresta esaki efectivamente.
INVEST SECURE ta combina e technologia moderno cu nos servicio humano.
Nos por asisti Abo cu nos diferente servicionan 24 ora pa dia simplemente jama nos
of pasa na nos oficina pa mas información. Nos tey pa sirbibo.
Tel : 582-7252
Adres : Patiastraat # 34. Dakota.
Email : insec@setarnet.aw
"We don't just say it....We guarantee it !!!
Bisa nan cu awe24.com a recomendabo y haya un descuento.


text:
Relato 78: Skirbimentu Riba Muraya
KIKO ta sosodé ei? E hendenan ta selebrá un fiesta grandi. Rei di Babilonia a invitá mil hende importante. Nan ta usa kòpi i kònchi di oro i plata ku nan a kohe for di e tèmpel di Yehova na Yerusalèm. Anto diripiente dede di un man di hende a aparesé na laira i a kuminsá skirbi riba muraya. Tur hende a spanta.
Belsasar, nietu di Nabukodonosor, ta rei awor. El a grita pa trese su sabionan. E rei a bisa: ‘Ken ku por lesa e skirbimentu aki i bisa mi su nifikashon lo risibí hopi regalo i bira e di tres gobernante mas importante den e reino.’ Pero ningun di e sabionan no por a lesa e skirbimentu riba muraya, ni no por a duna su nifikashon.
Mama di e rei a tende e boroto i a drenta den e sala di komedor grandi. El a bisa e rei: ‘Por fabor no spanta asina. Tin un hòmber den bo reino ku konosé e diosnan santu. Ora bo tawela Nabukodonosor tabata rei el a hasié hefe di tur su sabionan. Su nòmber ta Daniel. Lag’é bin, i e lo bisa bo kiko tur esei kier men.’
P’esei nan a trese Daniel umbes. Despues di a nenga tur regalo, Daniel a kuminsá bisa nan pakiko Yehova a yega di kita Nabukodonosor, tawela di Belsasar, komo rei den pasado. Daniel a bisa: ‘E tabata masha orguyoso i Yehova a kastig’é.’
Daniel a bisa Belsasar: ‘Pero abo tabata sa tur loke a pas’é, i tòg bo ta mes orguyoso ku Nabukodonosor tabata. Bo a trese kòpi i kònchi di e tèmpel di Yehova i ta bebe for di nan. Bo a alabá diosnan trahá di palu i piedra, i bo no a duna onor na bo Gran Kreadó. P’esei Dios a manda e man pa skirbi e palabranan ei.
Daniel a bisa: ‘Esaki ta loke tin skirbí: ‘MENE, MENE, TEKEL, PARSIN.’
‘MENE kier men ku Dios a konta e dianan di bo reino i a pone fin na dje. TEKEL kier men ku bo a ser pisá riba balansa i tin falta. PARSIN kier men ku bo reino a ser duná na e medo- i personan.’
Miéntras ku Daniel tabata papia ainda, e medo- i personan a kuminsá ataká Babilonia. Nan a kapturá e stat i a mata Belsasar. Loke a ser skirbí riba muraya a kumpli e mesun anochi! Kiko a sosodé ku e israelitanan awor? Nos lo haña sa pronto, pero laga nos mira promé kiko a pasa ku Daniel.
Daniel 5:1-31.
Pregunta
- Kiko a sosodé ora e rei di Babilonia a tene un fiesta grandi i a usa e kòpi- i kònchinan saká for di Yehova su tèmpel na Yerusalèm?
- Kiko Belsasar a bisa su hòmbernan sabí, pero kiko nan no por a hasi?
- Kiko mama di e rei a bis’é pa hasi?
- Segun loke Daniel a bisa e rei, pakiko Dios a manda e man pa skirbi riba muraya?
- Kiko Daniel a splika ku e palabranan riba muraya ta nifiká?
- Kiko a sosodé promé ku Daniel a kaba di papia?
Preguntanan adishonal
- Lesa Daniel 5:1-31.
Splika e diferensia ku tin entre temor di Dios i e temor ku Belsasar a sinti ora el a mira e skirbimentu riba muraya. (Dan. 5:6, 7; Sal. 19:9; Rom. 8:35-39)
Kon Daniel a demostrá un kurashi tremendo dor di papia ku Belsasar i su hendenan importante? (Dan. 5:17, 18, 22, 26-28; Echo. 4:29)
Kon Daniel kapítulo 5 ta enfatisá Yehova su soberania universal? (Dan. 4:17, 25; 5:21)


text:
Editorial: HENDRIK SEFERINO CROES: E MINISTRO “UNICO DI SU SORTO”!
Na aña 1991, San Hendrik a declara na television cu e ta un Ministro unico di su sorto. Wel, siendo e Ministro cu a causa Aruba mas shock cu e teremotonan a causa San Francisco, el a bolbe manera perde cabez un biaha mas. Na television y na radio el a papia di sopi y di manteca, pa Pueblo sa, o por lo menos kere, cu e tin conocimento di cosnan di cushina.
Awor ban repasa loke lo pasa pa historia como e “unico” declaracion corecto di San Hendrik, o sea ora cu el a bisa cu e ta “un Ministro unico di su sorto.” Wel, Dios gracias pesey, pasobra si Aruba tabata tin dos Ministro manera e, ni scapatoria ni salbacion, y ningun oracion, ni sikiera na Negro Felipe, Maria Lionza, of La Yorona lo por a evita un catastrofe di e magnitud di dos Hendrik!
E Ministro unico di su sorto a papia di sopi, menazando cu ya e ta biniendo cla pa e cushinami den dje. Wel, ayera mes mi a pone un poco di letria aden, y ainda e smak no tabata completo. Despues mi a agrega un poco di yambo y carnisa, y e sabor tabata un poco miho. Pero, pa e yega su punto, Hendrik mester yudami localiza un poco di “coca” pa dune e “sous” cu e tin mester. Por ta cu e por acudi na un di su socionan, amigonan of clientenan (Ocando, Bermudez, Matheus), enfin, cualke un di nan cu tabata tin bohiti di e cos ey, y lo por spar un tiki pa facilite pa su sopi keda sabrooooooso.
Y pa loke ta trata Manteca riba mi cabez, mi ta bay busca un parasol pa scruf e na mi schoudernan cada biaha cu mi sali riba caya pa e manteca no dirti. Mi ta spera si cu Hendrik kier meen manteca di calidad, procedente di Dinamarca of Hulanda, no margarina, aunke tin margarina Blue Band, Fleischman, Mavesa y otronan cu ta yega hopi cerca mes di e autentico calidad di manteca. Y cu e solo cu ta haci na Aruba…!
Mi conoce Hendrik como un enemigo di tur loke ta berdad! Un trocedo di hechonan pa conveniencia propio, y un elemento cu ta pasa riba Ley comosifuera ta el a invente y ta trate manera un chicle cu e por rek na su antoho. Mi ta sigur cu esey tambe ta un di e caracteristicanan di un “Ministro unico di su sorto”.
Un Ministro cu ta core cu dos Fiscal Hulandes pasobra un di nan (of nan tur dos) no kier a obedece su orden pa laga un narcotraficante preso den libertad mester ta un “Ministro unico di su sorto”, pasobra otro cos e no por ta ora cu e ta hunga cu Ley comosifuera e tin un monopolio riba dje y ta haci cune loke e kier. Un Ministro cu ta permiti un persona cu prohibicion di entrada drenta Aruba toch no por ta otro cu un “Ministro unico di su sorto”. Y un Ministro cu no kier obedece sentencia di Huez automaticamente ta cay den e categoria di un “Ministro unico di su sorto”, producto di un MEP den pleno decadencia.
Nan ta bisa cu bo por huzga un persona pa e calidad (of falta di dje) di su amigonan of clientenan. (“Dime con quien andas y te diré quien eres”) E “Ministro unico di su sorto” aki a sobresali den e escogencia di esnan di dje: Ocando Paz, Bermudez, Larez Matheus, Sanchez, y un lista largo di otronan di e mesun calaña ey, y merece definitivamente e calificacion ey.
Ultimamente mi a haya e informacion for di mi amigonan militar di Venezuela cu Hendrik lo a skirbi un amigo di dje, un tal O.G. pa e investiga mi actividadnan aya y na resto di Sur America (figurabo! Di Caracas te Patagonia). Y boso sa kico a resulta? E tal O.G. ey, amigo di Hendrik, actualmente ta ser investiga y pronto lo termina den prison. Bo sa pakico? Pasobra su supuesto compania (den man di un tal Gardenia) a bende ehercito municion dos aña pasa cu a ser cobra, pero cu nunca a ser entrega. Vaya otro amigote!
En fin, Hendrik, bo tabata, al fin al cabo, y definitivamente “un Ministro unico di su sorto”. Pabien!
(Modifica di un articulo cu a sali publica den DIARIO dia 28 di Juni di aña 1991, pero na lugar di perde vigencia, ta mas vigente cu nunca!).


text:
Fundacion Mi Cutisa ta e prome Isla na presenta Concierto ABC di folklore!
Diasabra y Diadomingo awor:
ORANJESTAD (AAN) – Diahuebs di e siman aki, a tuma lugar un conferencia di prensa organiza pa Mi Cutisa, den Cas di Cultura, en conexion cu nan Concierto cu lo tuma lugar diasabra 14 y diadomingo 15 di Maart awor, na honor di nos dia nacional Himno y Bandera.
A hiba palabra e damanan: Jennifer Bermudez, boluntario di Fundacion Mi Cutisa; Ruby Eckmeyer miembro di FMC, e artista invita for di Curacao sr. Ced Ride, nos gran cantante Jossy Brokke, y Joan Hart, miembro di Cas di Cultura.
Sra. Jennifer Bermudez, cu tin e rol di MC durante e Concierto, a duna inicio na e conferencia di prensa expresando cu e siman aki ta hopi special pa e fundacion como cu e ta un siman di cultura celebrando nos Dia di Himno y Bandera y alavez e di diez aniversario di Fundacion Mi Cutisa.
A sigui na palabra sra. Ruby Eckmeyer, miembro di FMC y a bin representa su ruman Mavis Krozendijk, ken ta director di e fundacion como tambe e presidente Julian Perez ken no por tabata presente den e ocasion aki.
Sra. Eckmeyer a reitera cu Fundacion Mi Cutisa ta celebra e aña aki su di diez añanan di existencia y e ta un instancia cu ta traha riba tereno di cultura.
“ Nos a purba durante e diez añanan cu a pasa, na duna un aporte na e desaroyo di cultura na Aruba y nos a purba durante e diez añanan cu a pasa, duna un aporte na e desaroyo di cultura na Aruba”, sra. Eckmeyer a menciona.
E dama a agrega cu den cuadro di esaki nan a planea un Concierto cu den principio nan kier a hacie solamente na Aruba, pero cu participacion di tres cantante representando Aruba, Curacao y Bonaire.
“Pero ora nos a bay Curacao y nos a acerca sr. Ced Ride, mesora el a acepta nos invitacion, pero el a bisa nos e ora ey cu e no kier pa e concierto ta na Aruba so, pero p’e bay tambe Bonaire y Curacao. Asina aki, nos tin e privilegio cu den e fin di siman aki nos ta e prome Isla cu ta cuminza cu e Concierto ABC”, sra. Eckmeyer a duna di conoce.
El a agrega cu e concierto aki ta di musica di folklore y FMC tin e honor di tin sr. Ced Ride, despues di hopi aña, na Aruba hunto cu nos. Nos tin di Bonaire sr. Wesley Sint Jago ken no por tabata presente den e conferencia di prensa.
“Di Aruba nos tin nos cantante señor Jossy Brokke, ken lo bay canta hunto cu Johnny Scharbaai y un grupo di musiconan di Aruba”, sra. Eckmeyer a duna di conoce.
E dama a haci enfasis cu e por garantiza cu e concierto aki lo ta algo unico. El a señala cu e tabata tin e honor di a presencia sr. Ced Ride na Curacao. E ta sigura tur hende cu e show lo ta di nivel halto y e gruponan lo trata di bin cu un dimension mas grandi di e musica di folkore.
Tin dos funcion di e Concierto ABC. E prome ta diasabra awor 14 di Maart pa 7.30 or di anochi den Cas di Cultura, y e di dos ta Diadomingo awor pa 4.30 or di atardi. Lugar ta Cas di Cultura.
Cu e entrada nan lo recauda fondo pa manda nos artistanan local na Curacao y Bonaire pa representa Aruba, tambe den e Concierto ABC.